„Sa predstavnicima OEBS-a smo se ovih dana dogovorili da ćemo u narednih nekoliko meseci raditi na istraživanju sudbina nestalih i ubijenih novinara i pokušati da prikupimo dokumentaciju,“ rekao je Matić u emisiji Slobodno srpski.\n„Rezultat tog procesa treba da bude predlog na koji način će se nastaviti rad na istraživanju ovih ubistava. Da li će to biti komisija po uzoru na onu koju imamo u Beogradu ili će biti nešto modifikovana zbog specifičnosti sutuacije ovde, videćemo. Najverovatnije će to morati da bude međunarodno telo sa ozbiljnim autoritetom iz sveta novinarstva,“ rekao je Matić.\n„Imam mandat da u narednih deset meseci pripremim taj predlog. Posle predstavljanja predloga medijskim udruženjima, međunarodnim organizacijama, videćemo koliko se može izvršiti ozbiljan pritisak da se takvo telo i formira. To bi trebalo da bude međunarodno telo koje bi imalo autoritet i Ujedinjenih nacija i Evropske unije, ali i svih lokalnih organa i na Kosovu, sa mandatom da vrši određenu vrstu kontrole i da pomogne istražnim organima u procesu ovih istraga. Osnovu te komisije treba da čine predstavnici medijske zajednice, i domaće i međunarodne. Takođe, članovi komisije bi trebalo da budu i ljudi iz onih institucija koje su zadužene za rešavanje, dakle, iz policije i iz drugih institucija koje u tome mogu pomoći,“ istakao je Matić.\n„Ako nekažnjivost dopustite u bilo kojem vremenskom periodu, vi ste otvorili na neki način vrata tome da se dogode teški slučajevi nasilja ili ubistava i danas. To je na neki način poziv onima koji žele da zaustave novinare, da zaustave slobodu govora, da im je to najjeftiniji način, da će proći nekažnjeno, jer se niko time naročito neće baviti. Važno je da imamo prvo konsenzus medijske zajednice, a onda taj konsenzus mora da se napravi sa političkom zajednicom jednog društva, u ovom slučaju Kosova i naravno šire,“ istakao je Matić.\nMatić o ubistvu Ivanovića: Danas je teško prikriti atentate\nGovoreći o ubistvu Olivera Ivanovića, Veran Matić je rekao da je zabrinjavajuće i nedopustivo da dva meseca nakon ubistva javnost još uvek nije upoznata sa bilo kakvim rezultatima istrage. On smatra da mora svakodnevno da se podseća na to ubistvo i na potrebu da se ono razreši.\n„Svakim danom posle ubistva se gubi po pedeset odsto mogućnosti da bude razrešeno, jer ako se ne razreši u roku od nekoliko dana onda je kasnije sve to teže. Naravno, pošto su ovo kompleksne stvari, moguće je da dođe i do nekog rešenja, ali očigledno je da se mora dogoditi određena vrsta političkih promena ili nekog diskontinuiteta tu, da bi se nekako stvorio neki prostor, da neko progovori nešto. Mislim da je danas jako teško prikriti atentate tog tipa. U situaciji u kojoj nam sateliti gledaju u sobe, meni izgleda gotovo nemoguće da nije zabeleženo puno toga, na primer satelitima. Takođe, ovde je jako puno ljudi koji sigurno imaju ozbiljnu bezbednosnu kulturu i predstavljaju bezbednosne zajednice svojih zemalja na ovom prostoru,“ ocenio je Matić.\n“Unutrašnji dijalog – debata sa poznatim krajem”\nMatić smatra da je unutrašnji dijalog o Kosovu koji je pokrenut na inicijativu predsednika Srbije Aleksandra Vučića trebalo voditi od onog trenutka kad su se pojavili ozbiljni porblemi sa Kosovom.\n„Čini mi se da je ovo finiš i da se u finišu obavlja jedna debata koja ima određenu vrstu poznatog završetka. Dakle, da ta debata ne daje neke nove produktivne ideje koje bismo mogli da upotrebimo i sa njima da eventualno promišljamo šta dalje, na koji način komunicirati celu tu priču. Jasno je da ističe vreme za neki sporazum koji treba napraviti, koji bi bio dugoročnijeg karaktera. Mislim da je to nekakvo zadovoljavanje forme i pripremanje javnosti na nešto što se mora dogoditi – a to je nekakav čin, nekakav gest kojim će se završiti ceo ovaj briselski proces,“ smatra Matić.\n“Između ruskog i američkog uticaja”\nGovoreći o političkim odnosima u regionu u trenutku obnavljanja tenzija između Zapada i Rusije, Veran Matić je ocenio da uticaj Moskve na Balkanu raste.\n„Ne primećujem to kao neku određenu veliku strategiju, nego više kao popunjavanje ispražnjenog prostora. Dakle, u jednom dugom vremenskom periodu Zapad je nekako napustio prostor Balkana i jednostavno ruski uticaj se proširio. Na primer povlači se BBC na srpskom, a na taj prostor je ušao Sputnjik,“ podsetio je Matić.\nUticaj sa istoka je uzrokovan kako ekonomskim faktorima, kao što je energetska zavisnost od Rusije, tako i političkim, strankama u vladajućoj koaliciji na vlasti koje imaju dobre veze sa Moskvom.\nSa druge strane, i američki uticaj na Balkanu je snažan, posebno u vezi sa situacijom oko Kosova.\n„Siguran sam da su SAD svakako prisutne u Briselskom dijalogu, ali, naravno, ne institucionalno i mislim da će biti veoma teško da se to institucionalno sprovede i realizuje. Mislim da i EU nije baš zainteresovana za tako nešto, ali SAD imaju veoma ozbiljne interese i ovde na Kosovu i u regionu i mislim da će one nastaviti dalje da budu vrlo aktivne kada je reč o samom procesu i o samom Balkanu uopšte,“ rekao je Matić.\n“Završni dokument ne mora da bude priznanje”\nMatić veruje da je moguće sklopiti pravno obavezujući dokument između Beograda i Prištine na kraju Briselskog dijaloga, na način koji to neće značiti faktičko i formalno priznanje Kosova, za šta će trebati dosta, ocenio je, mudrosti i spretnosti.\n„Mislim da ima puno elemenata koji bi trebalo da naprave balans i da se niko ne oseća da je pobeđen i da je izgubio sve, a da u isto vreme ne bude i baš najzadovoljniji onim što je dobio. To bi mogao da znači okvir u kojem će građani Kosova živeti stabilnije i bolje u budućnosti u zajednici na način koji se postigne ovim sporazumom. Ne treba se vezivati za nešto što imamo kao teritorijalno i državno u svojim glavama, a da ono u realnosti ne postoji. Treba na neki način komunicirati sa realnošću u korist građana, a ne u korist nečega što mi zamišljamo da je Kosovo danas u našim glavama, nešto što je mašta. To znači da treba prihvatiti realne odnose snaga i iskoristiti to da građanima kroz čitav niz odluka bude garantovana stabilnost, bolji život, sloboda i ekonomski uslovi za razvoj,“ smatra Matić.\nNa pitanje da li je moguće da Srbija bude uslovljena priznanjem Kosova za ulazak u EU, Matić je ocenio da to od Srbije niko ne traži.\n„Ja mislim da niko ne traži da Srbija to uradi na taj način na koji se to uglavnom zamišlja, da će jednog dana Vučić reći – mi priznajemo Kosovo i ono je ravnopravna država kao i sve ostale države. Mislim da će postojati neka odluka koja će to u realnosti značiti, ali se neće to tako zvati i neće imati sve elemente državnosti kao što neke normalne zemlje imaju u svetu. Postojaće, ne znam, određena vrsta međunarodnog nadzora i određeni vremenski period koji će sigurno ostati da se taj nekakav završni oblik državnosti možda poklopi sa vremenom u kojem će ceo Balkan biti integrisan u evropske tokove, u evropsku zajednicu i kada će, pretpostavka je, granice biti po malo besmislene, i da će pitanje suvereniteta biti više evropsko, nego lokalno,“ rekao je Matić gostujući u emisiji Slobodno srpski.\nKomisija za istraživanje ubistava novinara Kosovo Veran Matić\n← Novinar udaljen sa suđenja radnika i NIS-a\nPoražavajući status novinari bi promenili kada bi se udružili u odbrani prava svojih kolega →


Redovna 36.Sjednica Izvršnog odbora\nČetvrtak, 30. mart 2006. 02:00\nDanas je u Sarajevu održana 36.Redovna sjednica Izvršnog odbora NS/FS BiH na kojoj su donesene sljedeće odluke i zaključci:\n1.Usvojen je zapisnik i realizacija zaključaka sa 35.sjednice Izvršnog odbora održane 06.02.2006.;\n2.Zaključeno je da se prema FIFA-i i UEFA-i proslijede primjedbe koje su dostavili entitetski savezi i delegati tih saveza u Skupštini NS/FS BiH a odnose se na UEFA-in nacrt Statuta NS/FS BiH;\n3.Prihvaćeni su izvještaji sa prijateljskih utakmica: Japan-BiH(A selekcija) i BiH-Slovenija (U-21) koje je Izvršnom odboru prezentirao direktor Ahmed Pašalić.Takođe je zaključeno da u narednom periodu treba obezbjediti utakmice koje će zadovoljiti takmičarski i finansijski aspekt;\n4.Stručni štabovi svih mlađih reprezentativnih selekcija nastavljaju aktivnosti u dosadašnjem sastavu do izborne Skupštine NS/FS BiH ,kad će novi saziv Izvršnog odbora odlučivati o njihovom statusu;\n5. Usvojeni su:\na) Prijedlog Pravilnika o registraciji,statusu i transferu NS/FS BiH,\nb) Odluka o naknadama za treniranje igrača;\n6.Usvojena je informacija o finansijskom poslovanju NS/FS BiH za 2005.godinu i raspisivanju tendera za izbor revizorske kuće;\n7. Usvojeni su:\na)Prijedlozi Kalendara takmičenja i Propozicija završnog dijela prvenstva i Kupa u malom i ženskom nogometu/fudbalu;\nb) Program razvoja i popularizacije ženskog nogometa/fudbala;\n8. Na prijedlog komisije za Propise NS/FS BiH Izvršni odbor je ublažio kazne Pekija Dušku(sudija) i Džakmić Muhamedu (igrač); sa šest( 6) mjeseci na pet (5) mjeseci,tako da im kazne ističu 16. aprila 2006.\n9.Usvojena je informacija o školovanju i licenciranju stručnih kadrova na svim nivoima takmičenja.


STIL-GRADNJA - GRADJEVINA.RS\nGrađevinska firma STIL GRADNJA stoji Vam na raspolaganju za svegrađevinske radove, bez obzira da li se radi o izgradnji kuća od temelja pa do krova ili o adaptaciji postojećih kuća odnosno stanova ili pak o opravci i rekonstrukciji kućnih instalacija, uređenju enterijera ili eksterijera.\nRekonstrukcija - sanacija krova - renovacija krova\nĐure Daničića 57 g, Beograd\nIzrada montažnih kuća po standardima, brzo, kvalitetno u varijanti "sive gradnje" ili po sistemu "ključ u ruke". Montažne kuće se montiraju, odnosno grade na licu mesta i sastavljaju direktno na temelju,\nZidarski radovi se u današnje vreme izvode mnogo lakše i brže nego ranije. Razlog za to leži u tehnologiji proizvodnje materijala za zidanje, kao i u samom načinu izvođenja zidarskih radova. Pored savremenih materijala, brzini i kvalitetu zidarskih radova doprinose i sami zidari STIL GRADNJE\nIzrada fasade, odnosno postavljanje fasade na kući ili drugom objektu spada u finalnu obradu spoljnih zidova - fasade i radi se u dva sloja


Google će sada omogućiti korisnicima da zatraže uklanjanje, za rezultate pretrage koji sadrže lične podatke. - Društvene mreže\nGugl proširuje svoj žalbeni proces za uklanjanje spiskova pretrage koji uključuju lične podatke, pri čemu korisnici sada mogu da zahtevaju izostavljanje pretraživanja indeksa pretrage za veb stranice koje navode njihovu adresu i kontakt informacije, između ostalih potencijalnih identifikatora.\nKao što je Google objasnio:\n„Prema ovom novom proširenju smernica, ljudi sada mogu da zahtevaju uklanjanje dodatnih vrsta informacija kada ih pronađu u rezultatima pretrage, uključujući lične kontakt informacije kao što su broj telefona, adresa e-pošte ili fizička adresa. Smernice takođe dozvoljavaju uklanjanje dodatnih informacija koje mogu predstavljati rizik od krađe identiteta, kao što su poverljivi akreditivi za prijavu, kada se pojave u rezultatima pretrage.“\nTo bi moglo imati niz implikacija za čitav niz sajtova, pri čemu bi neke društvene mreže potencijalno morale da ponovo procene svoje liste kako bi se uverile da su u skladu sa ovim novim propisima.\nIako postaju primenjivi samo kada ih pokrene pojedinac, što znači da verovatno ne postoji mnogo ažuriranja koja bi trebalo da se implementiraju. Ali moglo bi da se vidi da su neke veb stranice uklonjene iz Google-ovog indeksa ako se gigantu za pretragu pokrene slučaj koji zahteva akciju u vezi sa tim.\nGugl već dugo pruža mogućnost da zahteva cenzuru određenih lista pretrage, pod određenim kriterijumima.\n„U Google pretrazi imamo skup smernica koje omogućavaju ljudima da zahtevaju uklanjanje određenog sadržaja iz Pretrage, sa fokusom na veoma lični sadržaj koji, ako je javan, može da nanese direktnu štetu ljudima.“\nTaj proces je uveden kao odgovor na evropsko zakonodavstvo „Pravo na zaborav“, koje je EU primenila još 2014. godine i daje pojedincima zakonsko pravo da traže od pretraživača poput Gugla da uklone određene rezultate za upite u vezi sa imenom osobe.\n„Prilikom odlučivanja šta da uklone, pretraživači moraju da razmotre da li su dotične informacije „netačne, neadekvatne, irelevantne ili preterane“ i da li postoji javni interes da informacije ostanu dostupne u rezultatima pretrage.\nDakle, ako postoje posebno štetni rezultati pretrage o vašem pojavljivanju, možda prošli pravni slučaj ili klevetnički post, koji bi mogli da naškode vašem ličnom ili profesionalnom ugledu, možete zatražiti da se ukloni, a Google će proceniti vaš podnesak u odnosu na njegovu de- kriterijumi za listanje.\nOvo je dodatno prošireno 2018. godine, kada je EU primenila Opštu uredbu o zaštiti podataka (GDPR), koja uključuje deo koji korisnicima interneta daje „pravo na brisanje“, pružajući veću kontrolu nad štetnim internet listama.\nA sada se ponovo proširuje:\n„Kada primimo zahteve za uklanjanje, procenićemo sav sadržaj na veb stranici kako bismo bili sigurni da ne ograničavamo dostupnost drugih informacija koje su široko korisne, na primer u novinskim člancima. Takođe ćemo proceniti da li se sadržaj pojavljuje kao deo javnog zapisa na sajtovima vlade ili zvaničnih izvora. U takvim slučajevima nećemo vršiti uklanjanja. Važno je zapamtiti da uklanjanje sadržaja iz Google pretrage neće ga ukloniti sa interneta, zbog čega ćete možda želeti da direktno kontaktirate veb lokaciju za hostovanje, ako vam to odgovara.“\nTo je važan element – sakrivanje rezultata pretrage ne briše informacije sa veba. Iako je Google možda najveći pretraživač i ključna tačka otkrića u mnogim slučajevima, ljudi će i dalje moći da pronađu originalne informacije, ako krenu da traže.\nTo je najnoviji korak u Google-ovim klauzulama o zaštiti podataka koje se postepeno proširuju, koje takođe uključuju njegove poteze za postepeno ukidanje praćenja kolačića i njegovo novije ažuriranje koje navodi kako programeri prate i koriste podatke u oglasima u Play prodavnici.


TAFE – prvi indijski proizvođač traktora koji je osvojio F&S nagradu - Neverovatna Indija\nNaslovna Ekonomija TAFE – prvi indijski proizvođač traktora koji je osvojio F&S nagradu\nTAFE – prvi indijski proizvođač traktora koji je osvojio F&S nagradu\nFoto: YouTube/MACHINE WALE (Printscreen)\nIndijski TAFE – „Tractors and Farm Equipment Ltd“ ovogodišnji je dobitnik 3 nagrade u dve različite kategorije firme „Frost & Sullivan“ vezane za globalno liderstvo u proizvodnji.\nNagrade se odnose na oblast upravljanja lancem snabdevanja i integraciju novih tehnologija u 2018.g. F&S nagrade za proizvodno liderstvo se dodeljuju već 14 godina vodećim kompanijama u oblasti industrijske proizvodnje. TAFE sada pripada odabranoj grupi lidera koji oblikuju budućnost ovog segmenta.\nTAFE je treći po veličini proizvođač traktora u svetu i drugi po veličini proizvođač u Indiji. Ima godišnju prodaju od preko 150.000 traktora i predstavlja jednog od vodećih indijskih\nizvoznika traktora sa godišnjim prometom od USD 1,42 milijarde. Firma proizvodi nekoliko vrsta traktora u segmentu do 100ks sa važdušnim i vodenim hlađenjem. Na tržištu, plasira traktore pod kapom tri poznata brenda „Massey Ferguson“, „TAFE“ i „Eicher“.\nFirma ima distributivnu mrežu od preko 1,000 objekata širom Indije. Osim Indije, TAFE-ovi proizvodi su odlično prihvaćeni u više od 100 zemalja širom sveta, uključujući razvijene zemlje u Evropi i Americi.\nPored traktora i poljoprivrednih mašina, TAFE proizvodi dizel motore, gereratore, akumulatore, hidraulične pumpe, cilindre, zupčanike i komponente za menjač, a takođe se bavi distribucijom vozila i ulaže u prehrambenu proizvodnju.\nFirma privređuje u skladu sa filozofijum upravljanja kvalitetom proizvodnje (TQM), dok su tri njene fabrike traktora sertifikovane po ISO 9001 i ISO 14001 standardima.\nPrethodni tekstAšvaganda: neverovatno moćna biljka i za zdravlje i za lepotu\nSledeći tekstEkonomski oporavak uticao na rast prodaje vozila u februaru 2018. godine\nFreelancecopywriter 25. aprila 2018.\tAt\t05:07\nNe slazem se za McLaren. Njihova najveca prednost je Alonso, koji uz pouzdan motor moze biti konstantno u prvih 6,7 vozaca. Red Bull ce ove godine biti losiji nego prethodne. U to sam siguran.


Ministar Vulin: 98. vazduhoplovna brigada opremljena je najmodernijim sredstvima - Radio televizija Pančevo\n26. oktobra 2020. 26. oktobra 2020. 0144\n– Ovde su i Mi-35, bespilotna letelica CH-92 i što je najvažnije, ovde su ljudi koji su prošli sve obuke, koji su prošli sve preobuke, koji su u stanju da koriste ovu najsavremeniju tehniku. Vojska je ponosna na svoje vazduhoplovstvo, ali vazduhoplovstvo ima puno razloga da bude ponosno na ljude iz 98. vazduhoplovne brigade. Ispravnost tehnike od 100 posto je nešto što ne mogu da kažu ni daleko veće, ni daleko bogatije armije nego što je naša – istakao je ministar Vulin.\n– Ministarstvo odbrane nastaviće da radi na opremanju i modernizaciji, ali više i važnije od svega, radiće na tome da pripadnici 98. vazduhoplovne brigade budu zadovoljni, obezbeđeni i sigurni, da mogu da daju svoj maksimum. Radićemo na popuni, radićemo na novim generacijama pilota i tehničara, ali ovi ljudi moraju biti sačuvani, jer koliko njih čuvamo, toliko čuvamo bezbednost našeg neba – zaključio je ministar Vulin.


Lunacek i Brok pozdravili odluku Mogherini o Eulex istrazi\nPredsjedavajući komiteta za vanjske poslove Evropkog parlamenta Elmar Brok i poptpredsjenica EP i izvjestilac za Kosovo, Urlike Lunacek pozdravili su odluku Visoke predstavnice EU za vanjski politiku i bezbjednost i potpredsjednice Evropske komsije, Federice Mogherini za imovanje nezavisnog istražnog tijela koji će provjeriti navode o korupciji u Eulex misiji na Kosovu, podcrtavajući tako neophodnost brzih i efikasnih rezultata.\n"U svakom slučaju to je tek prvi korak.Mi ponavljamo da je od najveće važnosti da se hitno rasvijetle sve optužbe za korupciju kao i da se odmah rasvijetli interna istraga koja je rađena tajno" naveli su predstavnici EP.\nOni ocjenjuju da je ovom promptnom reakcijom Mogherinijeva demonstrirala da sluša glas i odgovara na zahjeve EP.\nKako navode Brok i Lunacek na mnoga pitanja još se čeka odgovor, i ona su otvorena u razmjeni mišljenja na Komitetetu za spoljne poslove sa direktorom za Zapadnu Evropu i Balkan i komandirom za Civilne operacije, te je poslata poruka za se na njih mora hitno ogovoriti.\n"Mi vjerujemo da je Eulex igrao i još uvjek igra važnu ulogu na Kosovu.To je razlog zbog kojeg ove optužbe moraju biti račišćene odmah i javno, da bi se jasnoutvrdilo šta se dogodilo.Ni na koji način ne želimo prejudicirati rezultat istrage, ali mora postojati nulta tolerancija na pitanje korupcije " naglasili su evropski parlamentarci.\nOno su poručili da podržavaju rad nezvisnog istražitelja i novog šefa misije Eulexa na Kosovu, Gabriela Meuccija.\nKako su naglasili, očekuju da brzo budu informisani o rezulatima istrage koja će dati konkretne rezultate.\nSam EP, kako navode Brok i Lunacek, razmotriće drugačije parlamenatrne metode uključujući i mogućnost uspostavljanj istražnog komiteta.\nOd evropske šefice diplomatije, Mogherini, očekuju da će sa njima podijeliti korisne povjerljive dokumente koji se tiču istrage kroz odgovarajuće kanale.\n"Nastavićemo da pažljivo i aktivno da pratimo ovaj slučaj" navodi se u saopštenju zvaničnika EP povodom navoda o mogućoj korupciji u misiji Eulexa na Kosovu.


Pustinjska kuća iz Srbije spremna za Dubai - Dnevni list Danas\nPočetna » Novo » Ekonomija » Pustinjska kuća iz Srbije spremna za Dubai\n2Piše: M. N. S. 11. septembra 2017. 08.00\n– Tokom takmičenja gradi se kuća za stanovanje, ali se insistira na njenoj funkcionalnosti, energetskoj efikasnosti i zelenoj gradnji. Ovoga puta pravimo objekat za tri generacije i za ekstremne klimatske uslove, a osim što mora da bude upotrebljiva, funkcionalna i samodovoljna u pustinjskom ambijentu koji oskudeva u komunalnoj infrastrukturi, ona je i demonstracioni paviljon jer široj javnosti predstavlja mogućnosti novih tehnologija – kaže za Danas profesorka Ćuković Ignjatović.\n– Kada smo počeli da radimo, upoznali smo se koliko je to bilo moguće sa zemljom, narodom, klimom i podnebljem, pa projekat obuhvata i te specifičnosti. Dakle, mi smo je projektovali ne prema ustaljenim konvencijama, niti prema aktuelnoj doktrini u arhitekturi, nego smo pokušali da nađemo neku novu interpretaciju kroz formu i sadržaj zgrade, odnose unutrašnjeg i spoljašnjeg prostora koji su u tamošnjoj zajednici drugačije, zatvorenije nego kod nas. Pokušali smo da kuću pozicioniramo tako da ima i dovoljno privatnosti i da korisnicima pruži mogućnost kontakta sa spoljašnjom sredinom – ističe profesorka.\n– Ta kuća ima apsolutno sve sadržaje, potpuno opremljenu kuhinju, kupatilo, dnevne i spavaće sobe, rasvetu, klimu, i sve to, kada se u zadatih deset dana sklopi na izlagačkoj lokaciji, mora da funkcioniše. Tokom perioda od dve nedelje, koliko traje ocenjivanje, u tom objektu se prave obroci za posetioce, mala žurka da bi se videlo kako funkcioniše kada u njoj boravi više ljudi, mora da se napuni i električno vozilo koje je sastavni deo projekta, i da se izveze određenom putanjom… Dakle, nije samo izlaganje, već ispitivanje karakteristika koje se mogu fizički izmeriti, poput temperaturnih uslova, osvetljenja i slično, a ocenu daje i publika. U deset disciplina biraju se najuspešniji, a na kraju se određuje finalni pobednik – objašnjava naša sagovornica.\nOna naglašava da je veliki doprinos dala saradnja sa profesorima i diplomcima Elektrotehničkog, Mašinskog, Šumarskog fakulteta i FON-a, koji takođe imaju svoje sektore u tom projektu. Za većinu učesnika novo iskustvo bilo je takva vrsta timskog rada u kome se učesnici smenjuju, rade kroz pojedine predmete, ali i u slobodno vreme. Često im je izazov i to što „izlaze iz svoje kože“, jer zahtevi prevazilaze univerzitetske programe, pa se traži biznis plan projekta ili prezentacije pojedinih segmenata. Ali, ta faza je uspešno okončana, stiglo se do makete „pustinjske kuće“ koja sada iz suterena Beogradskog univerziteta treba da pođe put Dubaija. U pomoć je pozvana kompanija DHL, koja će se, kao prijatelj Arhitektonskog fakulteta, pobrinuti da pošiljka bezbedno stigne na lokaciju gde se u oktobru održava velika manifestacija Dubai solar šou, sa 2.000 izlagača iz celog sveta.\n– Nadam se da će na tu radionicu i kolege sa ETF moći da pođu sa nama, da u ovom prvom javnom predstavljanju vidimo kako stoji konkurencija i da napravimo kontakte sa sponzorima, jer nam je neophodna pomoć u drugoj fazi. Naime, kuća se prvo sklapa ovde, „radi“ i otvorena je za javnost mesec-dva, a nadamo se da ćemo od Grada dobiti dovoljno atraktivnu lokaciju za to. Potom se objekat rasklapa, prevozi i ponovo montira na takmičarskoj lokaciji. Za taj proces je u finalnom delu potrebno da u Dubai otputuje najmanje tridesetak studenata i profesora kako bi sklopili i predstavili pustinjsku kuću. Fakulteti nemaju ta sredstva i bez sponzora dalji rad na projektu bio bi nemoguć – kaže Nataša Ćuković Ignjatović.\nZoran Radic kaže:\n11. septembra 2017. u 09.31\n11. septembra 2017. u 10.43


MOK: Rusija suspendovana sa Zimskih olimpijskih igara 2018. godine | TRT Srpski\nMOK: Rusija suspendo...\nMOK: Rusija suspendovana sa Zimskih olimpijskih igara 2018. godine\nOlimpijska reprezentacija Rusije je suspendovana za naredne Zimske olimpijske igre u Pyeongchangu, u Južnoj Koreji zbog korištenje nedozvoljenih stimulativnih sredstava\nMeđunarodni olimpijski komitet (MOK) suspendovao je Rusiju sa Zimskih olimpijskih igara 2018. godine.\nOlimpijska reprezentacija Rusije je suspendovana za naredne Zimske olimpijske igre u Pyeongchangu, u Južnoj Koreji jer su njeni sportisti koristili nedozvoljena stimulativna sredstava.\nPrema pomenutoj odluci MOK-a saopštenoj danas u Lozani, ruski sportisti za koje bude utvrđeno da nisu koristili nedozvoljena stimulativna sredstva moći će nastupiti pod imenom "Olimpijski sportista iz Rusije", odnosno kraticom OAR.\nU tom slučaju, sportisti neće moći nastupati pod ruskom zastavom, a ukoliko osvoje zlatnu medalju neće se čuti ni državna himna Rusije.\nMeđunarodni olimpijski komitet je Vitalyju Mutkou, nekadašnjem ministru sporta Rusije, također, zabranio učešće na Zimskim olimpijskim igrama u bilo kakvoj ulozi.\nOdluka MOK-a je uslijedila nakon okončanja istrage koja je trajala godinu i pol u vezi sa tvrdnjama o dopingu u organizaciji ruske države na Igrama 2014. u Sočiju kada je Rusija bila domaćin.\nU Izvještaju se iznose dokazi o, kako se navodi, "sistematskoj manipulaciji anti-dopinških pravila i sistema", kojima su potkrijepljene ranije optužbe o upletenosti Vlade Rusije u varanje prije i tokom ZOI-a održanima prije četiri godine.\nTagovi: Rusija , OAR , MOK\nBudućnost je večeras upisala treći poraz, nakon što je prethodno izgubila od Olimpije Milana i Darušafake. S druge strane, Maccabi je upisao prvu pobedu


U prva tri meseca ove godine građevinska delatnost zabeležila je rast od čak 26,4 odsto u odnosu na isti period prošle godine, prema podacima Eurostata. U prvom kvartalu ove godine broj izdatih građevinskih dozvola povećan je za 14,1 odsto u odnosu na isti period lane. Najviše građevinskih dozvola izdato je za zgrade - 77,4 odsto, a od toga više od polovine odnosi se na stambene zgrade. Samo u martu 2018. prijavljena je izgradnja 1.497 stanova u celoj Srbiji, čija je prosečna površina 79,2 metra kvadratna. U novogradnji prednjače Beograd, a slede Rasinski, Južnobački i Srednjobački okrug. Ministarstvo građevinarstva saopštilo je da su samo u junu 2018. izdate 2.003 dozvole, ili 20 odsto više nego u istom mesecu prošle godine, kad su izdate 1.704 dozvole. To je verovatno i najveća potvrda da je Srbija veliko gradilište.


Muzika za decu na vrhu Bilbord top liste\nViše od 50 godina, američki magazin Bilbord objavljuje nedeljnu listu najprodavanijih albuma u zemlji.\nMesta na vrhu obično pripadaju malom krugu megazveda kao što su Prins, Madona ili Šakira. Ali početkom aprila, po prvi put u istoriji su albumi za decu zauzeli prva tri mesta na Bilbordovoj listi. Muzika za malu decu je odnedavno postala veliki biznis\nMuzika iz Diznijevog TV filma «High School Musical» postala je glavni hit medju decom uzrasta od 6 do 12 godina. U aprilu se saundtrek iz tog filma drugi mesec za redom našao u društvu deset najprodavanijih albuma u Americi – a već je dostigao platinasti tiraž sa milion prodatih kopija. Rej Mekdonald, novinar Glasa Amerike koji prati zbivanja u muzičkoj industriji objašnjava ovaj novi trend.\n«Klinci koji pevaju su sasvim obični – oni nisu neka čuda od dece. Zato svaki dečak ili devojčica koji sluša može da se identikuje s njima».\nVeći deo ove nove muzike namenjen je mališanima koji su prerasli uspavanke i dečije pesmice ali još nisu dovoljno stari da slušaju, na primer, Maraju Keri. Zato muzičke kuće kao što je Kidz Bob nude verzije odraslih hitova prilagodjene dečijem uzrastu. Za manje od pet godina ova kuća je prodali 7 miliona albuma za decu, kaže izvršni direktor Klif Čenfeld.\n“Ta muzika danas mora da se bar malo svidi i roditeljima. Prošla su vremena kada su roditelji kupovali i davali deci muziku a da nisu ni znali šta ona slušaju”.\nRoditelji su ciljna grupa koja i dalje kupuje albume u prodavnicima, umesto da ih samo daunloduje. Od početka ove godine, prodaja albuma u radnjama opala za oko dva procenta na nacionalnom nivou. Ali muzika za decu je ultra-popularna, a prodaja je skočila za blizu 60% u toku 2005.\nRalf Kovert je ranije svirao u jednoj rok grupi. Njegovi koncerti i dalje pune klubove, ali su njegovi obožavaoci danas mnogo mladji nego nekada.\n“Ne pokušavam da pojednostavim svoju muziku. Na neki način trudim se da ona bude još pametnija. A na kraju se roditeljima svidja baš kao i klincima”.\nSve te vesti su praznik za uši zaposlenih u muzičkoj industriji, koji punom parom štampaju nove i nove albume za decu...


Vučić: Pregovori s Amerikancima za solarne panele na 2.000 hektara\nIzvor: RTS, 02.Avg.2021, 11:31\nPredsednik Srbije Aleksandar Vučić izjavio je da se pregovara sa američkom kompanijom "UGT Renewables LLC", koja se bavi obnovljivim izvorima energije, da izgrade na 2.000 hektara solarne panele na desetak lokacija širom Srbije. Vučić se sastao sa čelnicima te američke kompanije, posle čega je potpisan Sporazum o saradnji između Ministarstva rudarstva i energetike i predstavnika kompanije.\nAleksandar Vučić rekao je da bi se tako dobio dodatni >> Pročitaj celu vest na sajtu RTS << gigavat struje i smanjila emisija ugljen-dioksida za 1,9 miliona tona godišnje.\nVučić je, nakon razgovora i potpisivanja memoranduma o razumevanja sa UGT Renewables LLC, rekao da bi taj projekat bio početak nove ere i važan iskorak u budućnost za enegetsku bezbednost Srbije.\n"Predstoje ne laki razgovori oko uslova i verujem da ćemo brzo završiti i da ćemo napraviti najbolji mogući dogovor", rekao je Vučić.\nDodao je da bi posle potpisivanja ugovora izgradnja trajala oko dve godine.\nKako je rekao, taj projekat je od presudnog značaja za ekonomski razvoj i uspeh u okviru zelene agende Srbije.\nPredsednik je kazao da dodatni gigavat struje čini tri procenata ukupne električne energije Srbije i to još iz obnovljivih izvora energije.\n"Time bismo smanjili broj štetnih gasova - za 1,9 miliona tona CO2. Ukupna emisija CO2 u Srbji je 51 miliona tona. Ovo je veliko ulaganje i investicija koja doprinosi ekonomskom rastu Srbije", istakao je Vučić.\nVerujem da ćemo u najkraćem mogućem roku ovaj važan posao uspeti da završimo, naveo je predsednik.\nPodseća da se trenutno u Srbiji proizvodi 34 megavata struje godišnje i naglašava da će Srbija imati više struje sa tim projektom što će puno značiti za energetsku bezbednost naše zemlje, s obzirom da, rekao je, imamo sve veću potrebu za strujom zbog jačanja industrije i sve veće potrošnje od strane građana i leti i zimu.\n"Potrebno nam je više struje i novi izvori, kao što je Sunce", rekao je Vučić, uz primedbu da se nada da "nikome neće nikome da smeta Sunce" i da baš čeka da vidi, rekao je, gde će sada navodnim stručnjacima taj projekat da smeta - da li će im smetati energije od Sunca dok se sunčaju na plaži.\nPredsednik ističe da će građani imati čistiji vazduh i bolji kvalitet života, ali i da je taj projekat važan i finansijski jer ćemo moći bolje da balansiramo struju, to jest da je prodajemo kada je skuplja, a uvozimo kada je jeftinija.\n"Nećemo morati da plaćamo karbon takse koje EU uvodi od januara 2026. godine", rekao je Vučić i podsetio da je EU taj rok pomerila sa početka 2023. na početak 2026. godine.\nDodao je da je ostalo da se za projekat još dogovore neki finansijski uslovi.\n"Srbija će na ovaj način, reformisati i modernizovati energetski sektor", rekao je i primetio da "javna preduzeća, koja, koliko god da rade bolje, i dalje suštinski iznutra nisu promenila navike".\nOvim projektom se, kaže, stvaraju nove prilike i za privlačenje investitora, za koje je pozitivan signal dolazak dolazak američkih investitora.\n"Takse odložene, ali moramo da povećamo obnovljive izvore" Vučić je izjavio da bi Srbija svakako imala problema kada bi EU od sledeće godine primenila "karbonske takse", ali je to odloženo za 2026. godinu, te istakao da Srbija svakako mora da uradi sve što može da ima što više obnovljivih izvora energije i da očuva svoju energetsku bezbednost.\nVučić je, na pitanje u vezi sa "karbonskim taksama", za prekomerno emitovanje ugljen-dioksida u proizvodnji električne energije od uglja i da li bi Srbija imala novca za njih, rekao da je EU to odložila za 2026. godinu.\n"Naše je da u međuvremenu menjamo stvari, jer će razlozi za odlaganje primene biti samo čvršći, jači i veći. Reč je o konkurenciji na svetskom nivou i o različitim vrstama trgovinskog uticaja, da ne kažem, ucena. Tu smo mi toliko mali i nevažni, da ne donosimo odluku", rekao je Vučić.\nIstakao je da je važno da mi uradimo sve što možemo kako bismo imali što više obnovljivih izvora energije.\n"Za nas je tu situacija teška, jer 'hidro' ne možemo da radimo ništa. Ljudi bi hteli da troše struju koliko hoće, ali da bude najjeftinija na svetu, ali da nemamo hidropotencijale. A, onda više niko ne želi ni vetropotencijale, jer time ubijamo ptice. U narednih 50 godina će neko da kaže da ne treba da imamo ni solarne panele, jer smo se valjda isprečili između Sunca i svakoga. Ne bi me iznenadilo", primetio je Vučić.\n"Mi nismo spremni da se u tri dana odreknemo naših termokapaciteta, kako je neko zamislio, zato što hoćemo energetsku sigurnost, bezbednost i da imamo struju", naglasio je predsednik i dodao da mnoge zemlje u okruženju ne znaju kako da dobiju struju, što mi sebi ne smemo da dozvolimo.\n"Gledaćemo da povećavamo kapacitete, pogotovo u delu obnovljive energije, ali i generalno", rekao je Vučić.\nPrema njegovim rečima, za 10 godina trošićemo pet do šest milijardi kubnih metara gasa, što je, primećuje "sutra", s obzirom da danas već trošimo gotovo tri milijarde kubnih metara gasa.\n"Amerikanci su ponudili, za nas važno, i način finansiranja i dugoročno funansijanje, ali razgovori tek kreću, mada malo koja banka kao američka daje tako dobre uslove. Nama ostaje da razgovaramo i uradimo sve što je u našoj moći da napravimo dobre rezultate", rekao je Vučić.\n"Moramo da vidimo i informacije oko Rio Tinta, dok ih ne dobijemo, ništa. Ali, onda da budemo objektivni, da razgovaramo sa građanima o svemu tome. Znam da građani vole da čuju da ima svega, a da ništa ne moramo da uradimo, ali to ne može", dodao je Vučić.\nGudal: UGT će pomoći energetskoj tranziciji SrbijePrilikom određivanja lokacija za solarne elektrane, komanija UGT Renewebles naročitu pažnju poklanja uticaju projekta na životnu sredinu i lokalnu zajednicu, a u Srbiji će ove elektrane graditi dve domaće firme, najavio je finasijski direktor američke kompanije Piter Gudal.\nGudal je istakao da je UGT Renewebles vodeća američka kompanija za proizvodnju solarne energije i da mu je zadovoljstvo što postoji zainteresovanost Vlade Srbinje da ona radi u našoj zemlji.\n"Danas vidimo ubrzani rast u srpskoj ekonomiji, koordinisane strukture u sektoru energetike, i na inicijativu ministarke Mihajlović i predsednika Republike došli smo da realizujemo ovaj posao. To znači da postoje veći zahtevi za električnom energijom da se snabdeva privreda, ali i da se obnove kapaciteti kako bi se krenulo sa energetkom tranzicijom", rekao je Gudal.\n"Tako da sam zaista oduševljeni što imamo mogućnost da sarađujemo sa Vladom Srbije i da razvijamo rešenja koja će pomoći da se pospeši ekonomski rast, takođe i regionalni ekonomski rast i da dorprinese energetskoj bezbednosti i tranziciji u Srbiji", kazao je Gudal.\nIstakao je da je prioritet UGT-a prilikom izbora mesta za postavljanje solarnih panela i pratećih instalacija da se fokusira na takozvano branufild zemljište.\n"To je ono koje trenutno nema veliku ekonomsku vrednost, ali se može koristiti za nove projekte. Na sličan način ćemo raditi sa različitim ministarstvima da ovde izaberemo najbolja mesta, ali prilikom svakog tog izbora obavezno obraćamo veliku pažnju na uticaj na životnu sredinu i na lokalnu zajednicu i o tome smo razgovarali sa predsednikom i sa Eksport-import bankom SAD-a", naveo je Gudal.\nNije želeo da iznosi projekcije o novim radnim mestima koja bi trebalo da omogući ovaj projekta, ali je rekao da će ih biti tokom izgradnje solarnih polja.\n"Radićemo sa dve lokalne građevinske firme, tako da će odmah postojati uticaj na privedu i otvaranje novih ranih mesta. A usmereni smo i na prenos znanja lokalnim korisnicima i firmama koje ove planove treba da vode i da održe, tako da sve to vodi ekonomskoj koristi lokane zajendice i po pitanju njihovih veština i zaposlenosti", istakao je Gudal.\nAmbasadro SAD u Beogradu Entoni Godrfi zahvalio je predsedniku Vučiću i ministarki Mihajlović što su otvorili vrata srpske privrede UGT-u, koju je nazvao zaista inovativnom američkom kompanijom.\n"Čestitam vama i vašim saradnicima na svim koracima koje ste preduzeli da energetski sektor srpske privrede postane konkurentniji i dinamičniji. Novim zakonima o obnovljivim izvorima energije Srbija je usvojila standarde EU, što bitno poboljšava uslove finansiranja u proizvodnju zelene energije u Srbiji, a to će na kraju potrošačima doneti niže cene i čistiji vazduh svima", rekao je Godfri.\nDodao je da američka ambasada i firme daju punu podršku ambicijama Srbije u ovom sektoru.\n„Verujem da projektima poput ovog možemo da povećamo energetsku stabilnost Srbije i podržimo njen nacionalni plan adaptacije na kllimatske promene. SAD i Srbija su svesne da ključ napretka leži u poslovnim odnosima i ulaganju u nove tehnologije", naveo je ambasador Godfri.\nOcenio je kako dve zemlje mogu i moraju da razvijaju privrede i otvaraju nova radna mesta, a da istovremeno traže rešenje za najveći izazov našeg vremena, globalne klimatske promene.\nPotpisan sporazum o saradnjiVučić je danas razgovarao sa čelnicima američke kompanije UGT Renewables LLC, posle čega je potpisan Sporazum o saradnji sa Ministarstvom rudarstva i energetike.\nSporazum su potpisali potpredsednica vlade i ministarka rudarstva i energetike Zorana Mihajlović i finansijski direktor kompanije UGT Renewables LLC Piter Gudal.\n"Sporazumom je predviđena saradnja u razvoju projekata solarnih elektrana i sistema za skladištenje električne energije, sa ciljem korišćenja potencijala koje Srbija ima za izgradnju energetskih kapaciteta koji koriste obnovljive izvore", navodi se u saopštenju Ministarstva rudarstva i energetike.\nPredstavnici UGT Renewables, predvođeni osnivačem i predsednikom Robertom Bermanom, krajem marta su ministarki Mihajlović predstavili neke od svojih značajnijih ulaganja u svetu i izneli predloge mogućih projekata postrojenja za proizvodnju solarne energije u Srbiji.\nMinistarka Mihajlović je tada najavila skoro donošenje Zakona o obnovljivim izvorima energije kao pravnog okvira za ostvarivanje takvih projekata, koji je u međuvremenu donet.\nRTS: Vučić: Pregovori s Amerikancima o izgradnji solarnih panela na 2.000 hektara\nEU odgodila primenu "karbonskih taksi" do 2026. godine..Predsednik Aleksandar Vučić izjavio je danas da bi Srbija svakako imala problema, kada bi EU od sledeće godine primenila "karbonske takse", ali je to odloženo za 2026. godinu, te istakao da Srbija svakako mora da uradi sve što može da ima...\nPredstavnici američke kompanije UGT Rinjuabls LLC (UGT Renewables LLC), koja se bavi proizvodnjom solarnih panela, potpisali su sporazum o saradnji sa Ministarstvom energetike Srbije. Predsednik Srbije Aleksandar Vučić, koji se sastao sa predstavnicima američke kompanije, najavio je da će "vrlo...


Niška televizija » ZZS i NPS potpisuju Sporazum o strateškoj saradnji (VIDEO)\nTagovi: Zajedno za Srbiju\nStranka Zajedno za Srbiju je na stranačkoj skupštini utvrdila ciljeve za naredni period. Jedan od prvih koraka koji će preduzeti je strateškog sporazum sa Narodnim pokretom Srbije koji će sutra biti potpisan u Nišu.\nDušan Petrović, predsednik stranke Zajedno za Srbiju i Miroslav Aleksić, predsednik Narodnog pokreta Srbije, potpisivanjem Sporazumom o strateškoj saradnji preciziraće osnovne elemente saradnje ove dve političke organizacije. Prema Petrovićevim rečima, ovo je prvi korak za ostvarenje njihovog političkog cilja.\nSledeći koraci stranke Zajedno za Srbiju biće učestvovanje na velikom mitingu opozicije koji će se 25. aprila održati u Beogradu. Jedan od najvažnijih ciljeva stranke je regionalizacija kao najviši iskaz samouprave.\nNiške demokrate: DS ima politiku zapošljavanja (VIDEO)\nZajedno za Srbiju: Promeniti sistem funkcionisanja lokalnih samouprava (VIDEO)\nObjavljeno 18.10.2013. 15:45


Na dan obeležavanja petnaest godina od ubistva novinara Slavka Ćuruvije, vlasnika “Dnevnog telegrafa” i “Evropljanina” i borca za medijske slobode, Slavko Ćuruvija fondacija podseća da su sloboda govora i bezbednost novinara u Srbiji i dalje ugroženi.\nIako su u prethodnom periodu uhapšeni osumnjičeni izvršioci ubistva Slavka Ćuruvije, još nema odgovora na pitanje ko su nalogodavci ubistva. Pitanje moralne odgovornosti onih koji su učestvovali u vlasti u vreme izvršenja ubistva Slavka Ćuruvije takođe nije pokrenuto.\nUbistva novinarke “Duge” Dade Vujasinović i dopisnika “Večernjih Novosti” Milana Pantića još uvek su bez sudskog epiloga.\nVrednosti za koje se borio Slavko Ćuruvija, kao što su sloboda govora i pravo urednika da sami uređuju svoje novine u skladu sa standardima profesije, ali i po zakonu, još nisu dostignute.\nSlavko Ćuruvija fondacija smatra da država mora da preduzme odlučne mere kako bi se osigurala sloboda medija i stvorila klima da novinari svoj posao obavljaju po najvišim standardima profesije.\nNeophodno je oslobađanje medija od stega vlasti, koje direktno ili indirektno nastavljaju da vrše uticaj na uređivačku politiku medijskih kuća.


Detalji iz azilantskog života kosovskog premijera - Vijesti.me\nFoto: b92.net Autor: Srdan Kosović\nŽenevski dnevni list „Tamp“ prenio je detalje iz života kosovskog premijera Hašima Tačija, dok je kao politički azilant živio u Švajcarskoj i među albanskom dijasporom lobirao za finansijska sredstva za Oslobodilačku vojsku Kosova (OVK).\nNavodi se da su se šefovi i pristalice OVK redovno nalazili u gradu Arau, „u stanovima, kafićima i redakciji jednog lista“. U članku se dodaje da su bivše izbjeglice iz Švajcarske i albanski politički aktivisti Bardil Mahmuti, Hidejat Hiseni, Azem Sila, Adem Grabovci i Ramadan Avdiu.\n„Kružile su glasine da su lideri OVK prikupljali i novac od šverca heroina za kupovinu vojnog oružja namijenjenog Kosovu“, navodi list.\n„Tamp“ je podsjetio da je još 1998. u Švajcarskoj bila pokrenuta istraga protiv pojedinih kosovskih Albanaca zbog šverca oružja, kršenja teritorijalnog suvereniteta u inostranstvu, neprijateljstva i učešća u kriminalnoj organizaciji.\nHašim Tači je živio u Švajcarskoj od 1994. do 1998, gdje je imao status političkog azilanta i studirao političke nauke i istoriju na Univerzitetu u Cirihu, tokom godinu dana.\nProfesor i ekspert vojne strategije Albert Stahel sjeća se Tačija kao „veoma opreznog“ studenta.\n„Pohađao je moje predavanje o ratu mudžahedina u Avganistanu. Koristio je njihove mehanizme borbe za sopstveni rat“, rekao je Stahel.\nU listu se ocjenjuje da je Tači ostavio veoma malo tragova u Švajcarskoj, gdje je bio „diskretan, nepovjerljiv i veoma obazriv zbog svojih tajnih političkih aktivnosti“.\n„Tači je redovno, pet do šest puta godišnje, išao tajno na Kosovo kako bi utvrdio veze sa odgovornima u OVK, mada kao azilant na to nije imao pravo i mogao mu je biti oduzet status u Švajcarskoj“, objavio je list.\nPo konačnom odlasku na Kosovo i pod teškim sumnjama, nadziran od obavještanjih službi više evropskih zemalja, Tači je bio opužen i za organizaciju ubistava svojih rivala u sklopu pokreta za nezavisnost Albanaca, naveo je „Tamp“.


Tehnološki giganti OTKUPLJUJU SVOJE AKCIJE kako bi im PODIGLI cenu\nKorejske tehnološke kompanije su izgubile 35 odsto svoje vrednosti u odnosu na 2018. godinu, a mnoge od njih koriste trenutnu krizu kako bi otkupili svoje akcije i u konačnom povratili vrednost deonica.\nJužna Koreja je zbog rastuće ekonomske krize uzrokovane pandemijom korona virusa smanjila finansijske restrikcije na otkup akcija, što sada najveće tehnološke firme u Koreji koriste kako bi otkupile svoje akcije.\nSLOM BERZI TOPI VREDNOST I KRIPTOVALUTA Bitkoin daleko od statusa "digitalnog zlata"\nAnalitičari procenjuju kako su ovoj meri najviše pribegli Samsung i Hjundai, ali se očekuje kako će isto napraviti i LG.\nAZIJSKA TRŽIŠTA NASTAVILA OPORAVAK Sve oči ipak usmerene na Američki Kongres\nKAO U JEKU FINANSIJSKE KRIZE Najgora nedelja za evropske akcije od 2008. godine\nINTERVJU TOMISLAV ŠAPINA "Hvala potrošačima i zaposlenima od srca"\nNa svakom koraku se vidi da je Lidl postao važan deo života ljudi u Srbiji, pa imamo osećaj kao da se znamo duže, počinje priču generalni direktor Lidla Srbija Tomislav Šapina, godinu dana od otvaranja prvih Lidl prodavnica u Srbiji.\nDržava Srbija dodelila je subvenciju od 6,4 miliona evra finskoj kompaniji PKC Wiring Systems, što pokriva trećinu investicije te firme u proširenje kapaciteta fabrike kablova u Smederevu. Subvencija je odobrena ugovorom od 18. decembra 2019. godine, između PKC i Ministarstva privrede Srbije.\nOd četiri najprofitabilnije kompanije u Srbiji u prošloj godini – Zijin Bor Koper (Copper), Naftna industrija Srbije (NIS), Aerodrom „Nikola Tesla“ i Al Dahra Srbija, samo je NIS ostvario dobit iz osnovnog poslovanja, objavljeno je u predstavljenoj ediciji BIZNIS TOP ekonomskog mesečnika „Biznis i finansije“


JUKOM: Grad krši prava stanovnika Depresije\nPravni savetnik Komiteta pravnika za ljudska prava (JUKOM) Danilo Ćurčić ocenio je danas da Grad Novi Sad krši ljudska prava stanovnika naselja Depresija.\nĆurčić je za agenciju Beta rekao da iseljavanje stanara baraka u Depresiji nije u skladu sa Međunarodnim paktom o ekonomskim, socijalnim i kulturnim pravima i Evropskom konvencijom o ljudskim pravima, koje je Srbija u obavezi da poštuje.\n"Nijedan slučaj iseljavanja ne sme da dovede do toga da ljudi završe kao beskućnici, bez obzira na pravni osnov", ukazao je Ćurčić.\nOn je naveo i da je Grad u obavezi da utvrdi socijalnu situaciju svakog stanovnika Depresije i da mu obezbedi alternativni smeštaj.\n"Ljudi ne smeju da ostanu bez krova nad glavom, jer su im, pored toga, uskraćene i druge osnovne stvari, a rizikuje se i njihovo zdravlje", kazao je pravni savetnik JUKOM-a.\nĆurčić je taj slučaj uporedio sa prinudnim iseljavanjem Roma u Beogradu i ocenio da privatni inevstitor nema obaveze prema građanima, ali da je gradska uprava dužna da spreči da ljudi završe na ulici.\nPrinudni izvršitelji započeli su pre nedelju dana iseljavanje stanovnika baraka u novosadskom naselju Depresija, koji su tu živeli i po 40 godina.\nGrađani naselja Depresija u Novom Sadu zatražili su od gradskih vlasti da im pronađu novi smeštaj. Reč je o porodicama bivših radnika građevinskih preduzeća Neimar i Prvi maj koji su '70-tih godina prošlog veka dobili na korišćenje barake, kao privremeni smeštaj.\nOni su ispričali da su tih godina uplaćivali novac u stambeni fond, ali su im firme propale pa je privremeni smeštaj u trošnim radničkim barakama postao njihovo stalno prebivalište.\nPre devet godina, zemljište na kojem se nalaze barake kupio je biznismen Aleksandar Savanović iz Zemuna, koji je najavio iseljenje oko 60 porodica iz naselja Depresija.\nU petak, 14. aprila, na centralnom gradskom Trgu slobode u Novom Sadu novosadske nevladine organizacije i inicijative građana organizuju skup solidarnost sa stanovnicima Depresije, a pokrenuli su i peticiju za zaštitu njihovih prava.


Prijevremeni izbori u Sloveniji 4. decembra\nNaslov: Prijevremeni izbori u Sloveniji 4. decembra 9/29/2011, 08:42\nSlovenski predsjednik Danilo Tuerk u srijedu je donio odluku o raspuštanju parlamenta i sazivu prijevremenih parlamentarnih izbora koji će se održati u nedjelju 4. decembra.\nU kratkoj izjavi za javnost u predsjedničkoj palači Tuerk je rekao da se je za raspuštanje parlamenta s danom 21. oktobra i održavanje prijevremenih parlamentarnih izbora u nedjelju 4. decembra ove godine odlučio na temelju svojih ustavnih ovlaštenja.\n"Pozivam sve u parlamentu da djeluju odgovorno kako bi se građanke i građani na prijevremenim izborima mogli pravilno odlučiti", rekao je Tuerk, pozivajući tako zastupnike da izbjegnu da rasprave u parlamentu do njegova raspuštanja postanu dio predizborne kampanje.\nManjinskoj vladi lijevog centra u utorak prošle sedmice parlament je izglasovao nepovjerenje odbivši potvrditi pet novih ministara koje je predlagao premijer Borut Pahor. Budući da u zakonskom roku od sedam dana nije predložen kandidat za Pahorova nasljednika koji bi formirao privremenu vladu, prvi prijevremeni parlamentarni izbori u samostalnoj Sloveniji postali su neizbježni.\nS održavanjem izbora godinu dana prije roka složile su se i sve političke stranke ocjenjujući da se tako izbjegava duža politička kriza.\nOslabljeni Pahorov kabinet sa smanjenim ovlastima nastavlja voditi "tekuće poslove" sve do potvrde nove vlade u parlamentu novog saziva, što se može očekivati početkom iduće godine.


Borel: Bez priznanja Rusije, Kine i Indije nije moguć status Kosova\nOktobar 11, 2019 11:35\nAko Kina, Indija i Rusija ne priznaju Kosovo ono neće biti država. Zato moramo da radimo, kako bi se razgovori nastavili, poručio je novi šef evropske diplomatije Žozep Borel .\nSve što je on rekao o Kosovu , ne samo da je korektno, nego je i realno. To je podsećanje na pravni i politički položaj tog pitanja i na činjenicu da, bez priznanja Rusije, Kine i Indije, nije moguć status Kosova onako kako bi ga Zapad želeo, piše Sputnik.\nOvaj medij podseća da iako još bez institucija u punom kapacitetu, Evropska unija je rešena da održi inicijativu u rasplitanju kosovskog čvora. Štaviše, u izjavama novog evropskog visokog predstavnika za spoljne poslove i bezbednost Žozepa Borela može se naslutiti da novi šef evropske diplomatije kosovski problem stavlja u širi, globalni, multipolarni kontekst.\nSputnik konstatuje da se mora priznati da se od Ketrin Ešton i Federike Mogerini, Borelovih prethodnica na funkciji, slična izjava nije mogla očekivati, a ni zamisliti. Iako formalno statusno neutralna, pozicija EU, naročito briselske birokratije, često je naginjala tretmanu Kosova kao nezavisne države.\nDiplomata Zoram Milivojević kaže da „ukoliko EU zaista želi da učestvuje u dijalogu na konstruktivan i ozbiljan način, mora da nastupa kao statusno neutralna, imajući u vidu da pet članica Unije nije priznalo nezavisnost južne srpske pokrajine“.\nPodseća da je Srbija u dijalog sa Prištinom i ušla pod uslovom da je Brisel statusno neutralan.\n„Kada je reč o Borelu, on, ne samo što je korektan, nego je i realan. Sve što je rekao, sve napomene koje je dao u vezi sa pitanjem Kosova i Metohije su na mestu i istinite su. Prvo, da je to važno pitanje za EU, da EU treba da bude uključena u dijalog i da nije slučajno što to navodi kao prioritet u njegovom budućem radu, jer od ovog prostora zavisi stabilnost i bezbednost u regionu, ali, rekao bih, i kredibilitet EU, kao odgovorne za prostor u kome je prisutna“, kaže Milivojević.\nPrema njegovim rečima, Borelova izjava je i opomena , kakva je realna pozicija pitanja Kosova i Metohije.\n„Nije slučajna napomena da dve najmnogoljudnije zemlje na svetu i najveća država na svetu ne priznaju samoproglašenu nezavisnost. To je podsećanje na pravni i politički položaj tog pitanja i na činjenicu da bez priznanja ovih država nije moguć status Kosova kako bi ga Zapad želeo i kako pokušava da nametne sve ovo vreme, počev od 1999. godine, pa do danas“, smatra Milivojević.\n„ Nadležnost za priznanje drugih država je na državama članicama kada je reč o EU, oko tog pitanja je moguć objedinjen stav, samo kada bi sve države bile u istom položaju. Međutim, to nije slučaj i nema šanse da se to promeni. Prema tome, on će odražavati onaj stav oko koga postoji konsenzus“, objašnjava Milivojević.\nPrema njegovim rečima “u ovom trenutku postoji konsenzus da EU ima interes za kosovsko pitanje, da su pregovori jedini način da se dođe do rešenja i da u tome učestvuje na aktivan način, statusno neutralna“.\nJanković: Niko ne treba da misli da je unapred zaštićen ili bezbedan 14\nZbog situacije sa koronom, vanredno u 13 gradova i opština 13\nStudenti ostaju u domovima, dodatni rok u avgustu za sve 34\nU Srbiji 289 novih slučajeva korone, u Mišoviću 22 dece i pet beba 21


SAD SMO SVE ČULI: Albanac koji navija za Zvezdu prenosi meč iz Tirane! - Svetionik.com\nRepublika - Najnovije vesti #1261\n361 mesto 0\n1261 SAD SMO SVE ČULI: Albanac koji navija za Zvezdu prenosi meč iz Tirane!\nRepublika - Najnovije vesti · 23.08.2020 17:51\nKosta Grilo, poznati albanski komentator i navijač je Crvene zvezde pred meča srpskog kluba s Tiranom govorio je kako je zavoleo klub iz Ljutice Bogdana.\nRepublika - Najnovije vesti · danas 17:55\nOsobe koje pate od čestih glavobolja znaju koliko to može da bude neprijatan i ometajući bol. Pročitaj više\nPre nekoliko godina Britni Proha njen i suprug sagradili su kuću za porodicu. Bili su srećni u njoj, ali srce ih je vuklo da se otisnu na putovanje. Pročitaj više\nRepublika - Najnovije vesti · danas 16:36\nDa li je ovo previuše za njega! Pročitaj više\nSamo pukom srećom je izbegnuta stravična tragedija: Evo gde se nalazila porodica sa decom kada je buknuo požar u stanu\nRepublika - Najnovije vesti · danas 17:18\nU stanu na 11. spratu solitera na Novom Beogradu gde je danas buknuo požar povređenih nije bilo, jer srećom, nijedan član porodice koja živi na toj adresi nije bio kod kuće. Kako prenose mediji, u stanu iz kog je kuljao oblak crnog dima inače žive supružnici sa dvoje dece. Pročitaj više\nDva biznismena, koja važe za bliske predsedniku Crne Gore Milu Đukanoviću, prodala su deo svojih poslova u toj zemlji, prenose crnogorski mediji. Pročitaj više\nOvo je Slaviša koji je poginuo u nesreći kod Kladova: Došao iz Nemačke da proslavi rođenje bratanca, prijatelji ga molili da prespava\nRepublika - Najnovije vesti · danas 17:11\nSlaviša Buzdokić (50) došao je iz Nirnberga, u Nemačkoj, gde živi sa porodicom, u subotu da bi proslavio rođenje sina svog bratanca Pročitaj više\nRepublika - Najnovije vesti · danas 14:06\nViše nema dileme. Pročitaj više\nDirektor javnog preduzeća čija je plata 800 ili nešto više evra gradi sa bratom luksuzni hotel u najekskluzivnijoj zoni Vrnjačke Banje. I sve to uprkos zabrani nadležnog ministarstva, koje je reagovalo zato što se radovi izvode tik uz izvorište mineralne vode. Pročitaj više\nVidiš 2,535 vesti od ukupno 2,544.


Sud: Holandska odgovornost za Srebrenicu 10 odsto - Suočavanje - Dnevni list Danas\nPočetna » Društvo » Suočavanje » Sud: Holandska odgovornost za Srebrenicu 10 odsto\nPorodice oko 350 ubijenih mogu da podnesu zahtev za odštetu od Holandije\nS. D.23.12.2020. 19:46\nSrodnici oko 350 Bošnjaka ubijenih u genocidu u Srebrenici jula 1995. mogu od marta 2021. do marta 2023. da podnesu zahtev za odštetu od Holandije, najavila je u parlamentu ove države ministarka odbrane Ank Bijleveld-Schouten, a prenosi portal detektor.ba.\nU Sarajevu će uskoro biti otvorena kancelarija za podnošenje prijava, a u saopštenju se navodi da će nezavisna Komisija na čelu sa članicom Državnog veća Silvijom Vortman obrađivati i odobravati zahteve.\n„Država je potpuno svesna da nijedna kompenzacija ne zadovoljava pretrpljenu tugu“, navodi se u saopštenju holandske vlade.\nVrhovni sud Holandije je 19. jula 2019. presudio da je ta zemlja, čiji su vojnici kao „plavi šlemovi“ štitili „zaštićenu UN zonu“ Srebrenice, nezakonito postupila prema grupi od približno 350 muških izbeglica.\nSud je odlučio da je Holandija delimično kriva za njihovu smrt.\nNjih je holandski bataljon 13. jula 1995. godine predao snagama Vojske Republike Srpske (VRS) i kasnije su ubijeni.\nSud je odlučio da bi šansa za njihovo preživljavanje, da su holandske snage pokušale da ih zaštite, bila svega deset odsto, što je manje od procenta iz ranijih presuda Okružnog suda i Apelacionog veća, gde je ta mogućnost procenjena na 30 posto.\nMunira Subašić, predsednica Udruženja „Majke enklave Srebrenica i Žepa“, za detektor.ba kaže kako se ne slažu s procentom od deset odsto odgovornosti Holandije.\n„Prema njihovoj procjeni, udovice i djeca ubijenih imaju pravo na naknadu od 15.000 eura, a ostali srodnici, dakle braća i sestre, od po 10.000 eura. Ta lista koju je sastavila Komisija pri holandskom parlamentu broji oko 330 ubijenih unutar baze, a naši spiskovi govore da je ubijeno i do 500 ljudi“, kaže Subašić.\ngenocid u srebreniciHolandijaodstetaSarajevo\n2 reagovanja na “Sud: Holandska odgovornost za Srebrenicu 10 odsto”\n23. decembra 2020. u 20.52\nSad ce majke(bolje reci sestre)Srebrenice povecavati broj zrtava.Vec su stigle do broja 500.Svakog leta ce dodati jos koji broj jer ih jos uvek sahranjuju sve dok se ne priblize bar do 8000 zrtava(odsteta).Na drugoj strani trazice i procenat od Nobelove nagrade gospodina Hanke-a,jer je prijatelj Srbije.\nSlavoljub Popovic kaže:\n24. decembra 2020. u 00.43\nKad dobiju tih 10-15 hiljada eura te jadne duše će naći mir? Morbidno mi je to licitiranje žrtvama…


Kanarevo brdo: Dileri slobodno prodaju svoju robu deci, bez stida i straha : Nadlanu.com\nKanarevo brdo: Dileri slobodno prodaju svoju robu deci, bez stida i straha\nObjavljeno 7. jul 2014. / 14:54:16\nZabrinuta grupa građana s Kanarevog brda se javila redakciji, a oni se žale na narko-dilere pored škole Ivo Andrić.\nNjihovo pismo je alarmantno i iziskuje hitnu reakciju nadležnih organa, pre svih policije, a prenosimo ga u celosti:\n“Poštovani, javljamo vam se jer smo primorani na ovakvo delovanje radi zaštite naših porodica, dece i zdravlja svih nas. Želeli bismo da nas podržite širenjem informacija i slika koje smo prikupili protiv lokalnih dilera droge s Kanarevog brda iz Rakovice.\nPoslednjih nedelja smo uočili da lokalni dileri droge slobodno i bez ikakvog stida, srama i straha dele paketiće droge u našim parkovima, školskim dvorištima gde se deca igraju. Više puta smo prijavljivali u Policijsku stanicu Rakovice, ali izgleda da oni to površno shvataju ili postoje neke veze za koje mi ne znamo, pa ne rade svoj posao kako treba.\nPosle slanja mejla sa slikama dilera droge u akciji na mejlove SUP Beograd supbgd@mup.gov.rs i na mejl Službe za borbu protiv organizovanog kriminala ukp@mup.gov.rs policija se ipak angažovala i došlo je do hapšenja jednog od dilera droge u šumarku pored parkića, gde se deca igraju u Vukasovićevoj ulici. Vest o tome ste preneli na linku “Uhapšen mladić u Rakovici zbog prodaje marihuane“.\nDilere najčešće viđamo u malim parkovima pored osnovne škole Ivo Andrić, kao i u parkovima pored ulica Ivana Mičurina, s jedne strane i parkovima pored ulice Vukasovićeve, s druge strane, i to petkom i subotom, oko 12 sati i između 17 i 18 sati, a to je baš vreme kada roditelji izvode svoju decu u parkove.\nU prilogu šaljemo slike dilera droge iz parkića preko puta škole Ivo Andrić. Na prve dve slike se vide dva lokalna dilera koji posle razmene paketića i para dele svoje paketiće drugim nesrećnim mladićima, što se vidi na narednim slikama.\nOvim pismom građani Kanarevog Brda počinju da se samoorganizuju kako bi krenuli u zaštitu svojih porodica, dece i zdravlja svih nas.\nObratićemo se svima koji mogu da se uključe u pomognu da sklonimo drogu i dilere iz našeg kraja, grada, Srbije i poslaćemo i ostalim udruženjima i grupama na Fejsbuku mejl slične sadržine kako bi proširili borbu i podržali nas.\nNadamo se da ćete nas podržati na korist svih nas. Svako dobro, zabrinuti građani Kanarevog brda, Rakovica, Beograd, Srbija”.


Voja Žanetić 07. decembar 2014. 08:00\nGDE SMO ONO STALI? Nema odustajanja\nPotresla nas je ova vest, to što se sa Južnim tokom desilo, pa šta god da se i desilo. A potresno je i što je sve to dozlaboga komplikovano za objašnjavanje\nVoja Žanetić 23. novembar 2014. 11:12\nGDE SMO ONO STALI? Jedini potrebni sporazum\nRepublika Srbija i za sada nepoznata međunarodna, religijska, okultna, tajna ili interplanetarna organizacija potpisale su sporazum\nVoja Žanetić 08. novembar 2014. 18:19\nGDE SMO ONO STALI? Hag bi ga znao\nJedanaest godina, osam meseci i četrnaest dana je razdaljina između datuma kada se Vojislav Šešelj u Beogradu dobrovoljno predao Hagu i datuma kada je Hag još dobrovoljnije predao Vojislava Šešelja Beogradu\nVoja Žanetić 26. oktobar 2014. 10:22\nVoja Žanetić 11. oktobar 2014. 19:51\nGDE SMO ONO STALI? Vojnikov san\nMarširali su složno najelitniji predstavnici sedamsto pedeset hiljada nezaposlenih, reprezenti milion sedamsto pedeset hiljada penzionera, kao i učesnici marša izabrani među dvesta hiljada zaposlenih koji primaju minimalac (ili manje od njega)\nVoja Žanetić 28. septembar 2014. 12:00\nVoja Žanetić 13. septembar 2014. 20:18\nGDE SMO ONO STALI? Scenario dočeka\nIspred aviona je prostrt crveni tepih, na koji radnici prilepljuju žute zvezde, koje se po nalogu Vlade već sad stavljaju za decembarski doček kineskog premijera\nVoja Žanetić 30. avgust 2014. 17:57\nGDE SMO ONO STALI? Pozdrav prvacima\nKako ste mogli videti po mešavini radosti i zabrinutosti na licima vaših roditelja, došlo je vreme da pođete u školu\nVoja Žanetić 16. avgust 2014. 22:02\nVoja Žanetić 03. avgust 2014. 14:44\nGDE SMO ONO STALI? Autobuski vodič\nIako je činjenica da se nalazimo na putu za Evropu, manje ćemo videti temeljnih evropskih vrednosti, a mnogo više temeljnog nedostatka novca u penzionom i zdravstvenom fondu\nVoja Žanetić 20. jul 2014. 13:57\nGDE SMO ONO STALI? Bajka o Reformi\nMeđu teoretičarima zaspivanja još je uvek nejasno kad je to Reforma zaspala i koja je to Zla Veštica nju konkretno začarala\nVoja Žanetić 05. jul 2014. 19:16\nGde smo ono stali? Vodič za dolazak\nIzbegavajte jeftine avio-kompanije. Jer nije toliko nesigurno poletanje, koliko sletanje, pošto za prizemljenje aviona nova uprava beogradskog aerodroma može od posade naglo da zatraži nekih dva miliona evra tarifnih razlika\nVoja Žanetić 22. jun 2014. 15:05\nVoja Žanetić 25. maj 2014. 12:53\nGDE SMO ONO STALI? Ako je ovako...\nAko Vam treba konsultacija oko pravljenja najnovijeg selfija, boljeg od svih dosadašnjih i po mogućstvu nekako povezanog sa proteklim događajima...\nVoja Žanetić 10. maj 2014. 19:42\nGDE SMO ONO STALI? Pola osam\nJa uvek mogu da kažem da me je sunce ogrejalo, ali ovih dana mi se baš to i desilo. Odjednom su svi saznali da postojim i ja, onih pravih Pola Osam, te da ću sad i ja za nešto nositi zasluge\nVoja Žanetić 26. april 2014. 18:42\nGDE SMO ONO STALI? Teraj se, bre, kišo!\nPa više si nam se na kišobran popela sa tim kapljanjem sa nebesa, i stvarno nam na kišni mantil više ideš sa tim oblacima i vetrom. Gde će ti, bre, vlažna duša\nVoja Žanetić 05. april 2014. 18:54\nGDE SMO ONO STALI? Konkurs za ministre\nObaveze kandidata po stupanju na funkciju su: gledanje utakmica fudbalskog kluba „Bajern“, uz pohvalnu analizu rada Pepea Gvardiole, uručivanje papirnih maramica i ostalih ubrusa potresenim predstavnicima javnog sektora, nejavljanje na telefon...\nVoja Žanetić 22. mart 2014. 17:55\nGDE SMO ONO STALI? Pismo Ukrajini\nMalo smo bili obuzeti biranjem vlasti za narednih 13-14 godina pa nismo stigli da primetimo da je tamo kod tebe usfalilo parče teritorije\nVoja Žanetić 08. mart 2014. 19:10\nGDE SMO ONO STALI? Pismo milijardi\nIako si nam došla iz dalekih osunčanih Emirata, ovde se možeš osećati kao kod kuće. Krediti i pozajmice, kojima Ti sa ponosom pripadaš, na ovom podneblju su uvek dragi i rado viđeni gosti\nPrva Prethodna ... 4 5 6 7 8 9 10 ... Sledeća Poslednja


TREĆI SAJAM TIMOVA ZA KARIJERNO VOĐENJE: Pomoć u izboru pravog zanimanja – Kruševac PRESS\nU Kruševcu je danas održan 3. Sajam timova za karijerno vođenje i savetovanje kruševačkih srednjih škola.\nOrganizator je Udruženje građana “Edukativni centar Kruševac”, uz podršku SOLIDAR SUISSE (Solidar Svisa), a u okviru projekta “Moja karijera – Međusektorski do razvijenog sistema karijernog vođenja i savetovanja u Kruševcu”.\nNa štandovima Sajma, koordinatori Timova za KVIS kruševačkih srednjih škola predstavili su aktivnosti u oblasti karijernog vođenja i savetovanja, kao i obrazovne profile.\n“Cilj ove manifestacije je da se budućim srednjoškolcima predstave srednje škole i obrazovni profili koje nude ali i da se predstave usluge karijernih timova. Urađeno je više od 40 informatora za različite profile a interesovanje je veliko“, istakao je Ilija Jovanović, programski direktor Edukativnog centra.\nU Edukativnom centru potenciraju odličnu saradnju sa osam kruševačkih srednjih škola koje su se predstavile na sajmu.\nKrajnji cilj projekta “Moja karijera – Međusektorski do razvijenog sistema karijernog vođenja i savetovanja u Kruševcu” je unapređivanje zapošljivosti i zapošljavanja mladih, kroz institucionalizaciju međusektorskog modela karijernog razvoja mladih, širenje mreže partnerstava i usluga, kao i dalji razvoj modela KVIS (karijernog vođenja i savetovanja) na teritoriji Grada.\nEdukativni centarKarijerno vođenjeKruševacsajamsrednje škole


Posetite naš sajt za nekretnine\nNajkraći put do vaše odštete\nAko Vam se dogodila saobraćajna nesreća, povreda na radu ili povreda na javnoj površini - gradskom prevozu, upali ste u otvoren šaht na ulici ili Vas je ujeo pas lutalica, obratite se agenciji LIDER-ODŠTETE u okviru koje radi tim eksperata pravne, saobraćajne i medicinske struke. Agencija Vam pomaže da uspešno realizujete pravo na odštetu koje Vam po zakonu pripada tako što Vaši problemi postaju naša misija u kojoj zajednički pronalazimo najbolje rešenje.\nDa biste uspešno realizovali pravo na odštetu najvažnije je da od samog početka imate pouzdanog i iskusnog partnera koji će Vas savetovati i voditi kroz proces realizacije odštete. U tom smislu savetujemo Vam da nas kontaktirate ili da lično dođete kod nas, kako bi se u što kraćem vremenu prikupila potrebna dokumentacija i pokrenuo proces realizacije odštete koja podrazumeva adekvatnu novčanu naknadu.\nZnamo da novac nije i ne može uvek biti adekvatna uteha i nadoknada za povrede, bol, strah i neprijatnost koju ste pretrpeli ali može barem donekle da kompenzuje iste, da vam olakša patnju i obezbedi sredstva za lečenje i uspešan oporavak.\nU procesu formiranja odštetnog zahteva učestvuje više stučnjaka koji zajednički donose odluku o stategiji i nastupu u Vašem konkretnom slučaju. Visina odštete i brzina realizacije veoma zavise od kompletnosti Vaše dokumentacije koju ćemo zajednički prikupiti i proslediti nadležnim subjektima u procesu dobijanja odštete.\nNapominjem Vam da u toku realizacije odštete Vi ne snosite nikakve troškove. Sve troškove kao što su sudske takse, ekspertska veštačenja i trošak parnice koju vode naši advokati do okončanja spora snosi Agencija, a naš rad naplaćujemo po okončanju spora u dogovorenom procentu.\nNapominjemo da se sredstva odštete isključivo naplaćuju od osiguravajućih društava a ne lično od krivca ( štetnika ).\nBićete informisani o svakom našem koraku tokom trajanja postupka jer ćete biti uključeni u rad našeg tima sa ciljem da zajednički ostvarimo uspeh i dođemo do realizacije našeg cilja.\nMolimo Vas da zakažete razgovor na telefon:


Savez sindikata RS: Životni standard u padu, hitno povećati plate - Impuls\nObjavljeno: Četvrtak, 26 April 2018 08:41\nU RS najviše prosječne neto plate u martu isplaćene su u oblasti finansijske djelatnosti i osiguranja i to 1.363 KM i bile su veće za 0,66 odsto u odnosu na februarsku zaradu, a najniže u građevinarstvu, svega 551 KM i manje su za 2,13 odsto.\nU Republici Srpskoj je, zbog stalnog rasta cijena roba i usluga, životni standard radnika i njihovih porodica u opadanju, te je potrebno hitno potpisivanje opšteg i granskih kolektivnih ugovora i povećanje plata svim zaposlenim, upozorili su iz Saveza sindikata.\nIzračunali su da je potrošačka korpa za četvoročlanu porodicu u RS, u martu ove godine, koštala 1.894,34 KM i prosječna isplaćena neto plata od 840 KM „pokrivala“ ju je sa svega 44,34 odsto.\nNiske prosječne neto plate u martu ove godine primili su i radnici u oblasti turizma i ugostiteljstva i to samo 557 KM, kao i zaposleni u administrativnim i pomoćnim uslužnim djelatnostima – 569 KM.\nProsječna martovska plata radnika u oblasti umjetnosti, zabave i rekreacije bila je 579 KM, u trgovini 604 KM, u djelatnosti poslovanja nekretninama 619 KM, zatim u oblasti saobraćaja i skladištenja 629 KM, te u prerađivačkoj industriji 641 KM.\nOve prosječne plate pokrivale su troškove sindikalne potrošačke korpe od samo 29,09 do 33,84 odsto.\nSindikalci su izračunali i da su ukupne potrošačke cijene u martu u odnosu na februarske bile veće za 0,4 odsto, a naviše je poskupila odjeća i obuća i to za 2,4 odsto.\nNajviše novca porodice u RS su prošlog mjeseca trošile za nabavku prehrane 699,17 KM. Stanovanje i komunalne usluge koštale su 581,32 KM, dok je za tekuće održavanje domaćinstva trebalo izdvojiti 105,05 KM. Odjeća i obuća koštale su 137,65 KM, higijena i njega zdravlja 88,54 KM, prevoz 200,23 KM, te obrazovanje i kultura 82,38 KM.\nDvije prosječne plate potrebne za spajanje kraja s krajem\nKancelarija za reviziju BiH kompletirala izvještaje: Samo dvije institucije dobile pozitivno mišljenje


Krstić je, u razgovoru za RTS, rekao da je ovo dobar dan za srpske finansije i privredu, i istakao da nema dodatnih uslova za korišćenje ovog kredita.\n"Nema dodatnih uslova, ovo je standardno zaduživanje za budžetske potrebe. Danas smo se zadužili po ceni od dva odsto. Naravno da nije dobro da se zadužujemo u ovolikoj meri da bismo finansirali budžetski deficit, ali ukoliko to činimo, dobro je da to činimo sa uštedama od oko 40 miliona dolara godišnje. Onda ne moramo da štedimo na nekim drugim mestima", istakao je Krstić.\nPrema njegovim rečima, kredit će se koristiti da bi se sprovela politika koja će biti definisana rebalansom budžeta, odgovorna politika i mnogo agresivnija borba protiv sive ekonomije.\n"To će uključiti i ekonomsku politiku na drugačiji način, tako da će deo para biti upotrebljen i za stimulisanje privrede - bilo kroz subvencionisanje kamata za kredite, bilo kroz stimulanse za velike investicije, domaće ili strane, o čemu ćemo više govoriti nakon izbora i kada se oko toga budemo usaglašavali kroz rebalans budžeta", rekao je ministar.\nKamata na kredit iz UAE je dva odsto godišnje, s rokom otplate od 10 godina, a aranžman je obezbeđen, kaže Krstić, brže nego što je inače predviđeno za ovakva zaduživanja.\n"Ovo nije značajno samo zbog ušteda, već i zbog toga što potvrđuje kredibilitet da činimo ono što obećamo. U međunarodnim odnosima, godinu i po dana kada je prvi put krenula priča o ovom kreditu uopšte nije mnogo, jer za ovakve aranžmane obično treba mnogo više vremena", rekao je Krstić.\nTo je, kako kaže, i pokazatelj duboke saradnje sa Emiratima.\n"Kredit je pokazatelj da ta saradnja ide pravim tokom i odgovarajućom dinamikom i u skladu s tim će se govoriti o nekim narednim tranšama u budućnosti", istakao je Krstić.


LSV | Svakodnevni život najveći "neprijatelj" trudnicama i porodiljama\nNovi Sad, 07. avgust 2019 - Nakon postavljenog poslaničkog pitanja na sednici Narodne skupštine Republike Srbije, usledio je odgovor iz Kabineta ministra bez portfelja, zaduženog za demografiju i populacionu politiku. U njemu se između ostalog navodi nekoliko nelogičnosti za koje državna administracija verujem smatra, da ćemo poverovati slepo i dozvoliti da se mirno i bez pobune čekaju rokovi predviđeni odgovorima.\nDa li ministarka zna da je prosek obračunatih plata produžen sa 12 na 18 meseci, a za svaki mesec u kom trudnica, odnosno porodilja nema radnog staža – računa se 0 (slovima nula) dinara – što značajno umanjuje kućni budžet, potrošačku korpu i standard građana i građanki Srbije?\nTako je pomenuto da je „život demantovao zakonodavca u pogledu pojedinih kategorija žena koje su novim rešenjem dobile manju nadoknadu, a takođe u situaciji gornjeg limita finansijske nadoknade“. Da li je ministarka svesna koliko ova konstatacija vređa sve žene, koje su u prvim mesecima porodiljskog odsustva vezane uz svoje bebe, a primaju naknadu koja je višestruko manja ili ograničena „demantom zakonodavca“ užasno lošim rešenjem? Zakon treba da bude pravni okvir unutar kog se primenjuju pozitivna rešenja, ne da bude usvojen kao greška i kažnjava sve na koje se primenjuje. Najznačajnije od svih pitanja je, šta će biti sa ženama nakon ispravljanja propusta koje ovaj Zakon nosi. Ko će im i da li će uopšte nadoknaditi razliku u zaradama za koje su oštećene sve vreme važenja ove verzije Zakona o finansijskoj podršci porodici sa decom?\nPravdajući se širinom koju ova verzija Zakona pokriva, mora se napomenuti roditeljski dodatak koji „nikad nije bio na višem nivou“, kao i proširenje broja žena koje su ostvarile pravo na porodiljsko odsustvo: žene koje rade po osnovu ugovora o privremenim i povremenim poslovima, ugovora o delu, autorskih ugovora o delu proširuju krug korisnica u kvantitativnom, ne nužno u kvalitativnom smislu.\n- Žene preduzetnice koje rode treće dete, uskraćene su za godinu dana trajanja porodiljskog, uprkos uplaćenim porezima i doprinosima tokom rada, oni im se ne isplaćuju za period porodiljskog odsustva.\n- Ženama koje su ostvarile prosek viši od tri prosečne zarade, taj novac im je oduzet bez obrazloženja da li će i kada biti vraćen...\n- Pomenute „žene na selu“ koje po prvi put ostvaruju pravo na porodiljsku naknadu, moraju biti registrovane kao vlasnice poljoprivrednog gazdinstva – najmanje dve godine, što je još duži vremenski period od ranije pomenutih 18 meseci, koji se uzimaju za prosek isplate porodiljske naknade. Koliko žena poznajete koje na svom imenu imaju registrovano poljoprivredno gazdinstvo, trudne su ili imaju malu bebu? Kako rade, ko im uplaćuje poreze i doprinose, ako same ne mogu?\nLiga socijaldemokrata Vojvodine insistira da korekcije zakona budu u što kraćem vremenskom periodu, jer trudnice, porodilje i porodice sa malom decom niko ne pita kako da izdrže do „jesenjeg zasedanja Narodne skupštine Republike Srbije“.\nOvu priliku koristim i da pozovem sve predstavnice i predstavnike organizacija civilnog društva iz ove oblasti da svoje predloge izmena Zakona pošalju direktno, za slučaj da radna grupa na čelu sa predsednicom Vlade Republike Srbije, ne „zaboravi“ da ih pozove na neku od narednih sednica. Ovo bi bio siguran način da kroz amandmane narodnog poslanika, utičemo da se izmeni Zakon o finansijskoj podršci porodici sa decom i tako kvalitativno poboljša život porodicama sa malom decom.\nOdgovor Oleni Papugi.PDF.pdf


Radijatori se verovatno "hlade" već ove nedelje - www.lobi-info.rs\nRadijatori se verovatno „hlade“ već ove nedelje\nMarija K. 28. marta 2018., 12:10 5.2k Views\nGrejna sezona zvanično traje do 15. aprila, ali visoka temperatura vazduha mogla bi da „ohladi“ radijatore već ove nedelje.\nNaime, kako se navodi na sajtu JKP „Beogradske elektrane“ grejanje može da se prekine u toku dana u slučajevima više temperature spoljašnjeg vazduha.\nGrejanje se prekida kada meteorolozi izmere 15 stepeni Celzijusa i kada taj topli period traje duže od dva sata. Ponovna isporuka toplotne energije započinje kada temperatura spadne najmanje na 12 stepeni, ali prekid grejanja ne može biti kraći od četiri sata.\nVremenska progroza za Beograd do kraja nedelje\nImajući u vidu otopljenje u danima koji slede, gotovo da je izvesno da će do takvih prekida i doći. Prema prognozama RHMZ-a, maksimalne temperature do kraja nedelje svakog dana biće iznad 15 stepeni.\nOsim toga, isporuka se u grejnom danu ne vrši uopšte kada temperature spoljašnjeg vazduha više od 15 stepeni Celzijusa traju duže od 10 sati i kada je u vremenu između 06.00 i 09.00 sati temperatura spoljašnjeg vazduha viša od 12 stepeni Celzijusa.\nVremenska prognoza do kraja grejne sezone\n– Takva situacija mogla bi da nas zadesi u subotu, ako jutarnja temperatura bude za jedan stepen viša od progrozirane, što nije isključeno – navode u RHMZ.\nIzuzetno, napominje se na sajtu preduzeća, u periodu od 1. do 14. oktobra i od 16. aprila do 3. maja objekti će biti zagrevani danima za koje u zadnjoj prognozi prethodnog dana ili u prvoj prognozi tog dana Republički hidrometerološki zavod prognozira srednju dnevnu temperaturu 12 stepena Celzijusa ili nižu.\nPodsetimo, grejna sezona počinje 15. oktobra, grejni dan traje od 6.00 do 22.00, a nedeljom od 7.00 do 22.00.\nPrethodna objava Sajam srednjih škola u CK „Vlada Divljan“\nSledeća objava Očekuje nas Veliki Uskršnji Karneval na Paliluli\nSajam srednjih škola u CK „Vlada Divljan“\nOčekuje nas Veliki Uskršnji Karneval na Paliluli


Odbornici SO Severna Mitrovica o radu skupštine, bezbednosnoj situaciji i spisku osumnjičenih Srba - Radio Kosovska Mitrovica\nOdbornici SO Severna Mitrovica o radu skupštine, bezbednosnoj situaciji i spisku osumnjičenih Srba\n6. May 2022, 14:54\nNa petoj redovnoj sednici Skupštine opštine Severna Mitrovica predstavljen je izveštaj komandira policijske stanice Mitrovica sever Gorana Živkovića o bezbednosnoj situaciji u opštini kao i izveštaj o radu skupštine za 2021. godinu.\nKomandir policijske stanice Mitrovica sever Goran Živković kaže da je bezbednosna situacija na zadovoljavajućem nivou\n„Što se tiče bezbednosne situacije koju obuhvata Policijska stanica Mitrovica sever, možemo da kažemo da je zadovoljavajuća. Tokom prošle godine, radili smo na utvrđivanju odluke vlade u vezi kovida, i imali smo problema u poštovanju mera, zatvaranja lokala, ali to je sve prošlo. Što se tiče bezbednosne situacije na teritoriji Severne Mitrovice, možemo da kažemo da smo izgubili nadležnost nad policijskom stanicom u Suvom Dolu, koja sada pripada policijskoj stanici u Južnoj Mitrovici. Mi još ne znamo koju teritoriju obuhvatamo, jer to katastarski nije uređeno“ rekao je Živković.\nGovoreći o registrovanim krivičnim delima, Živković je naglasio da je situacija dobra i da je do sada rasvetljeno 60 odsto slučajeva.\n„Nismo imali teških krivičnih dela, ni prošle godine ni u prva četiri meseca ove godine, a u to spadaju teška ubistva, razbojništva i ostala krivična dela koja imaju svoju težinu. U toku četiri meseca registrovana su 48 slučajeva, a najviše je slučajeva koji su okarakterisani kao „pretnja“ i „nasilje u porodici“. Rasvetljeno je 60 odsto slučajeva“ naveo je Živković.\nDodao je da je dugogodišnji problem, koji se tiče automobila i saobraćaja i dalje tu, jer je frekvencija i dalje velika, obzirom da postoji manjak mesta za parkiranje. Živković je istakao da će se u narednom periodu raditi na rešenju ovog problema kao i na postavljanju saobraćajnih znakova u našem gradu.\nOdbornik Nebojša Milanović je podsetio na spisak Srba koji se sumnjiče za “rušenje Ustavnog poretka” i istakao da su prošlogodišnji protesti bili mirni i bez ikakvih incidenata.\n„U skladu sa uverenjima za zajednički multi-etnički suživot, kandidovao sam se za odbornika u cilju razumevanja suživota, tolerancije, sa svim nacionalnostima koji žive na Kosovu. Naravno, pod to podrazumevam uvažavanje, poštovanje i rešavanje mnogih problema koji na Kosovu postoje. Sa ove skupštinske govornice postavljam pitanje Upravi za rešavanje teških zločina u Prištini, a u vezi građana severa Kosova, koji su osumnjičeni za „zločinačko udruživanje” u vršenju krivičnih dela, za termin „zločinačko udruživanje“ čuo sam da se koristi pred Međunarodnim sudom pravde. Nije valjda da su učesnici mirnog protesta zločinci, po rečima uprave iz Prištine“ rekao je Milanović.\nDalje u svom tekstu Uprava za istraživanje teških krivičnih dela, dodaje Milanović, za narod koristi termine „rulja“ i „huligani“, i upitao da li je to uvažavanje, tolerancija i suživot.\n„Ovakav stepen netolerancije, javnog etiketiranja ljudi, posle sveopšte nesigurnosti naročito je izraženo od kada je na mesto kosovskog premijera došao Aljbin Kurti. U javnim nastupima se poziva na demokratska načela poštovanja prava Srba, a u stvarnosti objavljuje spisak Srba i „potencijalnih zločinaca“ za koje normalan život na Kosovu nije moguć“ rekao je Milanović.\nGradonačelnik Severne Mitrovice Milan Radojević je istakao da ne postoji komunikacija sa centralnim vlastima i da razume ozbiljnost problema.\n„Ovakvu situaciju do sada nismo imali, da ne postoji komunikacija sa centralnim vlastima, da jednostavno centralne vlasti opštine sa srpskom većinom ne tretiraju kao ostale opštine, i postavlja se pitanje, da li su građani ovih opština ravnopravni kao i ostali građani. Ono što sigurno jeste zabrinjavajuće je priča o spiskovima, koje su centralne vlasti napravile a govore o navdonom napadu na Ustavni poredak, vezano za proteste koji su održani prošle godine u septembru“ naveo je Radojević.\n„Želim da naglasim da su ti protesti bili reakcija na jednostranu odluku Prištine, kojom je ukinuta sloboda kretanja Srbima na severu Kosova. Jednom odlukom, centralne vlasti u Prištini su preko noći odlučile da sloboda kretanja za ljude na severu Kosova ne važi. Takve odluke se ne donose ako se razmišlja o građanima i ukoliko se centralne vlasti predstavljaju kao vlada svih građana, onda treba da vode računa o interesima tih građana. Nažalost, oni to nisu pokazali. Protesti koji su odžani su bili mirni protesti i nije bilo nijednog incidenta, ali izgleda da smo zbog toga krivi. Kako neko onda može da bude kriv za napad na Ustavni poredak i kakva se poruka šalje tim građanima“ upitao je Radojević.\nOn je poručio da će opština nastaviti da se bori za bolji život svakog pojedinca.\n„Iako od formiranja ove vlade Opština Severna Mitrovica nije dobila nijedan memorandum niti grant, niti bilo kakvu investiciju, bez obzira na sve to, mi ćemo danas, i sledeće nedelje, narednih meseci i godina nastaviti da se borimo za ulaganja, za svakog našeg sugrađanina, da Mitrovica bude ono što jeste – multietnički grad, grad ponosnih ljudi“ istakao je Radojević.\nOdbornik Ivan Virijević ukazao je na probleme mladih i studenata, i rekao da među njima postoji visok stepen zabrinutosti.\n„Kao odbornik, moram da prenesem zabrinutost omladine i studenata, zbog nekih fantomskih spiskova za informativne razgovore, iako niko ne zna o čemu se radi, mladi su uplašeni. Specifično je da svake godine, pred upis studenata, centralne vlasti vrše nasilje nad demokratijom u našoj opštini. U ime mladih našeg grada, kao i u svoje lično ime, pružam punu podršku vrhu Srpske liste i gradonačelniku Milanu Radojeviću, da se izbore sa svim političkim pritiscima koji stižu od centralnih vlasti i zaštite svakog pojedinca, a mi ćemo se kao i uvek, služiti demokratskim sredstvima da zaštitimo naša osnovna ljudska prava“ rekao je Virijević.\nZamenica gradonačelnika Adrijana Hodžić je predstavila izveštaj za prenos opštinskih prihoda u 2022. godinu.\n„Obaveza nam je da prikupljene prihode od prethodne godine prenosimo u narednoj godini tako da i ove godine od strane Ministarstva finansija dobili smo zvaničnu poruku u kojoj se nalaže da iz 2021. godine u 2022. godinu prenosi iznos od 103.791 evra. U kategoriji roba i usluga 83.58 evra, u kategoriji subvencija 93.408 evra, u kategoriji renoviranja kuća i stambenih objekata 10.299 evra“ navela je Hodžić.\nPredsedavajući SO Severna Mitrovica Nemanja Biševac je predstavio godišnji izveštaj o radu skupštine za 2021. godinu.\nSednici je prisustvovalo 16 od ukupno 19 odbornika.


Posted nedelja 15 09 2019 14:13:05\nPočeo je sa radom Nordeus Hub, besplatan co-working prostor na Novom Beogradu koji je specijalno kreiran za potrebe gaming industrije.\nKao prvi prostor ovog tipa zemlji, Hub je namenjen razvoju indie game timova, startup-ova i osnaživanju talenata sa ciljem unapređenja gaming ekosistema u Srbiji. Ponudom edukativnih programa, meetup-a, prezentacija i događaja namenjenih zajednici, Hub će biti centar u kojem ljudi mogu da uče i razvijaju svoje veštine, sarađuju, pronalaze saradnike i dobijaju pomoć i podršku Nordeusovog tima, kao i drugih kompanija i profesionalaca iz industrije.\nLociran u GTC Green Heart poslovnom kompleksu, u zgradi do Nordeusa, sa svojih 260 kvadrata ovaj prostor ima kapacitet od 30 sedećih mesta u co-working prostoru i okvirno 70 mesta kada su u pitanju događaji, a raspolaže i sa dve sale za sastanke, kuhinjom i drugim prostorijama. Hub će nuditi različite programe i događaje namenjene zajednici gaming profesionalaca i studenata, sa ciljem njihovog povezivanja i podrške u nalaženju svog puta u industriji. Dva ključna programa koja će biti započeta u 2019. godini su “Booster” i “Intro to Gaming”.


Ovaj muzički pravac se "borio" za slobodu, a sada se našao na listi Uneska | Boom93\nOvaj muzički pravac se „borio“ za slobodu, a sada se našao na listi Uneska\nRege muzika, čiji su mirni, lepršavi zvuci stekli međunarodnu slavu zahvaljujući umetnicima kao što je Bob Marli, od danas su pronašli mesto na listi UN-ovih globalnih kulturnih blaga, prenosi AFP.\nUnesko je na svoju listu dodao žanr koji je nastao na Jamajci kao deo svoje kolekcije „nematerijalnog kulturnog nasleđa“ koji se smatra vrednim zaštite i promocije.\n„Učešće rege muzike u međunarodnom diskursu o pitanjima nepravde, otpora, ljubavi i čovečnosti podvlači dinamiku elemenata kao istovremeno umnih, socijalno-političkih, senzualnih i duhovnih“, navodi Unesko.\nMuzički stil pridružio se spisku kulturnih tradicija koji uključuje 300 drugih tradicionalnih praksi koje se kreću od izgradnje brodova, hodočašća i kuvanja. Rege se krajem šezdesetih goidina proširio sa Jamajke, crtajući uticaj američkog džeza i bluza.\nStil je brzo postao popularan u Sjedinjenim Američkim Državama, kao i u Britaniji, u koju su se mnogi Jamajkanci kao imigranti preselili nakon Drugog svetskog rata.\nRege je često bio muzika potlačenih, sa tekstovima koji se bave društveno-političkim pitanjima, zatvaranjem i nejednakošću.Rege je takođe postao povezan sa rastafarijanstvom, koji je pobožnog bivšeg etiopskog cara Hajlea Selasija promovisao sakramentalnu upotrebu marihuane.\nJamajka je podnela zahtev za uključivanje rege muzike na listu ove godine na sastanku agencije UN-a na ostrvu Mauricijus, gde je razmatrano 40 predloga.\n„Rege je jedinstveno Jamajka. To je muzika koju smo stvorili i koja je prodrla u sve krajeve sveta“, rekla je Olivija Grandž, ministarka kulture za Karipska ostrva, pre glasanja.


Za kulturu, sport, inovatorstvo i projekte EU više od četiri miliona KM\nNa prijedlog Ministarstva civilnih poslova Vijeće ministara BiH donijelo je pojedinačne odluke o kriterijima za “Sufinansiranje projekata institucija kulture u BiH“, kriterijima za raspored sredstava tekućeg granta “Sufinansiranje sportskih manifestacija”, kriterijima za “Sufinansiranje projekata u oblasti Međunarodne kulturne saradnje”, kriterijima za sufinansiranje projekata u oblasti “Podrške tehničkoj kulturi i inovatorstvu u BiH” i kriterijima za dodjelu sredstava iz granta “Programi za pripremu projekata i potencijalnih kandidata za sredstva iz fonda EU – FP7” za 2015. godinu.\nOdlukom o kriterijima za “Sufinansiranje projekata institucija kulture u Bosni i Hercegovini” za 2015. godinu planirana su sredstva u iznosu od 2.197.000 KM. Sredstva će biti dodjeljivana za sufinansiranje projekata iz oblasti kulture putem javnog konkursa i u skladu s kriterijima definiranim ovom odlukom. Pravo na podnošenje projekata imat će institucije kulture u BiH koji djeluju neprofitno.\nGrant vrijedan 952.000 KM namijenjen je sufinansiranju sportskih manifestacija za 2015. godinu u skladu s javnim konkursom i Odlukom o kriterijima za raspored sredstava tekućeg granta “Sufinansiranje sportskih manifestacija”.\nOd ovog iznosa 15.000 KM izdvojeno je za dodjelu Državne nagrade za sport BiH za 2015. godinu, dok će preostalih 937.000 KM, putem javnog poziva, biti raspoređeno Olimpijskom i Paraolimpijskom komitetu BiH, sportskim savezima i sportskim savezima invalidnih lica na nivou BiH i entiteta, sportskim klubovima u BiH i drugim organizacijama s isključivom sportskom djelatnošću.\nZa sufinansiranje projekata u oblasti “Međunarodna kulturna saradnja za 2015. godinu planirano je 440.000 KM. Na javni konkurs mogu se prijaviti projekti promocije i afirmacije kulturnog stvaralaštva Bosne i Hercegovine na međunarodnom planu.\nSredstva u iznosu od 117.000 KM u budžetu Ministarstva civilnih poslova, bit će dodjeljivana putem javnog konkursa za sufinansiranju projekata iz oblasti tehničke kulture i inovatorstva i u skladu s kriterijima definiranim Odlukom za sufinansiranje projekata u oblasti “Podrške tehničkoj kulturi i inovatorstvu“ za 2015. godinu.\nZa grant “Programi za pripremu projekata i potencijalnih kandidata za sredstva iz fonda EU FP 7“ za 2015. godinu ukupno je planirano 444.000 KM.\nOd toga je 404.000 KM namijenjeno za projekte kandidirane putem javnog konkursa, za sufinansiranje projekata prijavljenih za “FP7“, “HORIZONT 2020“, “COST“ i “EUREKA“ za 2015. godinu, dok je 40.000 KM odobreno Ministarstvu civilnih poslova za aktivnosti povećanja stepena uspješnosti za učešće u programu Evropske unije za nauku i istraživanje “HORIZONT 2020“.


Jeftini letovi iz Denpasara za Oslo - Avio karte Denpasar Oslo - eSky.rs\nAvio karte iz Denpasara za Oslo\nPretražite letove iz Denpasara za Oslo\nProverite najbolje prilike za letove iz Denpasara za Oslo\n✔ Postoje li posebne ponude za letove iz Denpasara za Oslo na eSky.rs?\n✔ Mogu li se pobrinuti za osiguranje prilikom rezervacije leta iz Denpasara za Oslo?\n✔ Ako rezervišem let iz Denpasara za Oslo, mogu li da rezervišem ujedno i smeštaj?\n✔ Koje avio-kompanije nude letove iz Denpasara za Oslo?\nBudite sigurni, da na eSky.rs ponuda letova iz Denpasara za Oslo uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Indonezije Jeftini letovi iz Indonezije Jeftini letovi za Hulu Sihapas Jeftini letovi iz Hulu Sihapasa Jeftini letovi za Wewelsfleth Jeftini letovi iz Wewelsfleth\nJeftini letovi do Libana Jeftini letovi iz Libana Jeftini letovi do Nadi Intl Airport Jeftini letovi od Nadi Intl Airport


Politički masakr: Kako je jedna bizarna tirada sahranila Makronove ambicije u EU - Sputnjik Srbija\n13:23 11 Avgust 2020\n07:22 17.06.2019 (osveženo 10:58 17.06.2019) Preuzmite kraći link\nMakronova koleginica iz partije Natali Loazo, trebalo je da predvodi centrističku grupu u Evropskom parlamentu i ujedini liberalne snage pod Makronovim vođstvom i da mu snažan glas u Briselu.\nMeđutim, tokom prve nedelje u EP, Loazova je pred 12 frankofonih novinara na, kako piše „Independent“, bizarnom brifingu, na kojem se nezvanično obraćala, „isprozivala“ svakog saveznika koji joj je potreban kako bi postala lider poslaničke grupe.\nBrifing od 45 minuta ne bi bio ni otkriven da belgijski list „Soar“ nije odlučio da objavi detalje njegovog sadržaja — što je naljutilo takozvane „makroniste“, a posledice su dovele do toga da se Loazova isključila iz trke za šefa poslaničke grupe.\nKako se navodi, ona je aktuelnog lidera stranke ALDE Gaja Verhofštata opisala kao „starca frustriranog poslednjih 15 godina“, dok je za holandsku liberalku Sofi Int Veld rekla da je „izgubila svaku bitku koju je ikad vodila".\nEmanuel Makron na samitu o Zapadnom Balkanu\nOna se osvrnula i na nemačku kancelarku Angelu Merkel, čime je poremetila delikatnu francusko-nemačku alijansu, opisujući je kao „problem sa Evropom“.\nKandidata Merkelove za predsednika Evropske komisije Manfreda Vebera opisala je kao „ektoplazmu koja nikada nije bila uspešna“.\nJasan signal Srbiji da zaboravi na EU — osim ako pređe Rubikon...\nI francuski političari, čak i iz Makronove partije „U pokretu“, dobili su po leđima, budući da je poslanika Žana Artuija nazvala „ogorčenim čovekom“.\nLoazova je najpre negirala da je dala te komentare, opisujući ih kao „čistu izmišljotinu“, ali se kasnije i izvinila za njih — čime je možda još više pogoršala stvari.\nReagujući na njen govor član Evropskog parlamenta Žan Artui je na Tviteru objavio da pozdravlja političku inteligenciju Natali Loazo i iskrenost njenih poricanja.\n„Obećavajući ulazak u Evropski parlament“, napisao je on.\nFrancuski list „Liberasion“ preneo je i da je nekoliko minuta pre brifinga Loazova poslala poruku svojim kolegama iz partije, poručivši im da „igraju skromno i iznad svega da ne budu arogantni“.\n„Prethodnici drugih političkih porodica nisu uvek imali tu finoću. Francuzi imaju lošu reputaciju da menjaju strane“, poručila im je ona.\nPojedini mediji opisali su njeno ponašanje kao „politički masakr“, navodeći da je sada i nekima iz njene stranke jasno da nije dorasla zadatku.\nTakvi anonimni brifinzi protiv rivala su očigledno uobičajeni u francuskoj politici, a incident je pokrenuo pitanje da li se partija „U pokretu“ prilagodila životu u centru EU.\nMeđutim, piše britanski list, pošto je Loazova sada ispala iz trke za lidera centrističke grupe, izgleda da francuski predsednik ne može da dovede nekog od svojih ljudi na tu funkciju.\nPre nego što je predvodila evropsku izbornu kampanju Makrona, Loazova je bila ministarka za pitanja EU u Vladi Francuske i učestvovala u razgovorima o „bregzitu“.\nEU, Francuska, Natali Loazo, Emanuel Makron


Pojačane mjere i pretresi u KPZ Banjaluka – mojKontakt portal – Radio Televizija Kontakt\nBy Bojan Hrstić / 16. 09. 2019.\nStupili smo u kontakt sa direktorom KPZ Banjaluka Goranom Selakom, koji je kratko prokomentarisao da se radi o planiranim i redovnim aktivnostima.\nPojačana bezbjednost u KPZ Banjaluka na snazi je već neko vrijeme zbog velikog broja rizičnih pritvorenika koji su u poslednje vrijeme stigli u KPZ. Tu se trenutno nalaze Saša Vidović i Aleksandar Bulatović, koji su osuđeni na ukupno 37 godina robije zbog ubistva Miroslava Lazarevića 2016. godine, te Benedi Đukanović, Emilio Baldo i Rodoljub Gajić, osumnjičeni za ubistvo Slaviše Krunića u Banjaluci.\nTu su i bivši specijalci Goran Paraš, Aleksandar Popović i Vladan Malić koji su sa Olegom Bandom izvršili pljačku blindiranog vozila na autoputu Banjaluka – Gradiška, kao i Marko Čolić, koji je pretukao novinara Vladimira Kovačevića ali mnogi drugi.\nPretresi uhapšenih koji zatvorsku kaznu ili pritvor izdržavaju u kazneno popravnim ustanovama u Republici Srpskoj se vrše u kontinuitetu, a mogu biti redovni ili vanredni. S obzirom na trenutno stanje, odnosno veliki broj bezbjednosno interesantnih lica koji se nalaze u banjalučkom KPZ, za očekivati je da mjere pojačane bezbjednosti ostanu na snazi još duže vrijeme.


Podstrana Dnevna putovanja i jednodnevni izleti\nNajčešća pitanja - Podstrana Dnevna putovanja i jednodnevni izleti\nKoji su top 5 najprodavaniji jednodnevni izleti i dnevna putovanja iz Podstrane?\nOvo je lista top 5 najprodavanijih jednodnevnih izleta i dnevnih putovanja iz Podstrane:\nKolika je cijena jednodnevnih izleta i dnevnih putovanja iz Podstrane?\nCijene najpovoljnijih jednodnevnih izleta i dnevnih putovanja iz Podstrane počinju od 40€ po osobi.\nKoliko unaprijed je preporučljivo napraviti rezervaciju jednodnevnih izleta i dnevnih putovanja iz Podstrane?\nKako neke ture iz Podstrane imaju tendenciju da se potpuno napune, preporučljivo je napraviti rezervaciju barem nekoliko dana prije putovanja. Iako većina jednodnevnih izleta i dnevnih putovanja ima dostupnih mjesta čak i jedan dan pred polazak, neke ture mogu biti rasprodane čak tjednima unaprijed, pa je naša preporuka napraviti rezervaciju čim prije.\nKoje su opcije plaćanja za rezervaciju jednodnevnih izleta i dnevnih putovanja iz Podstrane?\nPostoje dvije opcije plaćanja za rezervaciju jednodnevnih izleta i dnevnih putovanja iz Podstrane:\nOnline plaćanje kreditnom karticom - sve rezervacije jednodnevnih izleta i dnevnih putovanja iz Podstrane mogu biti plaćene kreditnom karticom na našim web stranicama\nPlaćanje u gotovini - neke ture pružaju mogućnost rezervacije putem interneta bez korištenja kreditne kartice, a plaćanje vršite u gotovini (u lokalnoj valuti) na dan izleta pred polazak. Ovdje je lista svih jednodnevnih izleta i dnevnih putovanja iz Podstrane koje možete rezervirati bez kreditne kartice.\nKoje su najpopularnije atrakcije i lokacije koje možete posjetiti za vrijeme jednodnevnih izleta i dnevnih putovanja iz Podstrane?\nOvo su najpopularnije atrakcije koje se posjećuju za vrijeme jednodnevnih izleta i dnevnih putovanja iz Podstrane:\nKoje su preporučene ture i aktivnosti iz Podstrane?\nNaša preporuka za top 10 tura i aktivnosti iz Podstrane:\nKoji su uvjeti otkazivanja rezervacija jednodnevnih izleta i dnevnih putovanja iz Podstrane?\nKako napraviti rezervaciju jednodnevnih izleta i dnevnih putovanja iz Podstrane?


Cijene hljeba u RS-u rastu, u FBiH još neće - Akta.ba\n23.09.2019. 08:33 / Izvor: Oslobođenje\nProblemi sa nedostatkom i cijenama pšenice u našoj zemlji evidentni su već neko vrijeme, a to za posljedicu ima i poskupljenje pekarskih proizvoda u nekim dijelovima BiH. Naime, pojedine pekare banjalučke regije u proteklom periodu podigle su cijene svojih proizvoda do 20 feninga, dok ostale planiraju cjenovnike korigovati do kraja godine.\n"Nije to ništa iznenada. Cijene pekarskih proizvoda rastu konstantno već godinu-godinu i po. Poskupjeli su neki proizvodi za tri do pet posto, ali evidentno je i da su plate u tom sektoru u Republici Srpskoj u manje od godinu porasle za oko deset posto. Do toga je došlo i zbog nedostatka radne snage, pa su poslodavci pokušali na taj način da zadrže postojeće i privuku nove radnike", kaže Saša Trivić, vlasnik preduzeća Krajina klas.\nDa je evidentan nedostatak radnika u ovoj oblasti, pokazuju nam i stalni oglasi po novinama, ali i na raznim javnim površinama, na kojima stoji da neka pekara traži radnike. Imali smo nedavno slučaj gdje je jedna pekara čak i zatvorena jer nisu mogli da nađu radnike, a pitanje je šta će biti i sa ovima koje sada rade, a traže uposlenike. Ne zna se ni da li će im i povećanje cijena proizvoda pomoći u tome.\n"Povećanja se dešavaju konstantno, nije to ništa posebno. Ona se dešavaju na cjelokupnom pekarskom asortimanu i evidentno je da će se to i narednom periodu dešavati", poručio je Trivić.\nMeđutim, direktor sarajevske kompanije Klas Boris Brković kazao nam je kako ova kompanija svoje cijene neće mijenjati.\n"Kada je riječ o Klasu, neće dolaziti do poskupljenja osnovne vrste brašna, a samim tim ni hljeba. Ukoliko bude nekih ekstremnih promjena u cijeni goriva ili pšenice, razmatrat će se i korigovanje cijena. Ove godine nije bilo povećanja te za sada građani nemaju razloga za zabrinutost", kazao je Brković.\nPoreska uprava RS izdala 39 prekršajnih naloga u iznosu od 21.050 KM\nBusiness Café stigao i u Banju Luku